
SUFOl 

Ekspedition og regnskab: 
Skandinavisk UFO Information - SUFOl, 
Postbox 6,2820 Gentofte 
Giro 9 11 77 25 

TIf. 02 24 17 02 

Normal ekspeditionstid; Kl. 18-23. 

1) SUFOl er en forening, der har til formål at bidrage til for¬ 
ståelsen af ufo-fænomenerne ved indsamling og bear¬ 
bejdning af kildemateriale (observationsberelninger, for¬ 
søgsresultater, bøger m.m.), samt at udbrede kendskabet 
til emnet ved publikationer, foredrag og anden udadvendt 
virksomhed. 

2) Det er SUFOIs opfattelse, at kildematerialet udgør el 
vigtigt grundlag for undersøgelser og oplysningsarbejde 
ud fra en seriøs og kritisk synsvinkel. 

3) Ved et ufo-fænomen forstår vi et himmel-fænomen, hvis 
væsentligste kendetegn er, at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOl 
ikke at fremhæve eller afvise nogen bestemt teori om de¬ 
res art eller oprindelse. 

SUFOl ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 


REPRÆSENTANTSKAB 


SUFOIs formand, Rapportarkiv: Torben Birkeholm, 
Ådalsvej 16, 9210 Aalborg SØ. 08 14 70 97. 
Næstformand; Kim Møller Hansen, 

Eilekiersvej 14, Benløse, 4100 Ringsted. 
Næstformand: Flemming Rasmussen, 

Foredragsafdeling: Bent Eriksen, Avlsbruger¬ 

Eilekiersvej 14, Benløse, 4100 Ringsted. 

SUFOIs Ekspedition: Lilian Micheelsen, 

SUFOIs Medlemsarkiv: Jan Hansen, 

Regnskabsafdeling: Per Andersen, 

Klingseyvej 28, 2720 Vanløse. 01 71 96 64. 

Arkivar Jørgen Bengt vi g. 

Galgebakken, Skrænt 3-15A, 2620 Albertslund. 

02 64 44 69. 

Repræsentanter på Sjælland: 

Karin Bøger, Mariehøj 234, 

2990 Nivå. 02 24 17 02. 

Arne S. Petersen, Nykær 34, 4.th., 

2605 Brøndby. 01 75 27 12. 

Birgitte-Maj Hedvard, Butterup Byvej 7, 

4420 Regstrup. 03 47 19 48. 

Repræsentanter på Fyn: 

Frank Lerbæk, Græskæmnervej 12, 

5700 Svendborg. 09 21 39 46. Fax: 09 21 39 45. 
Repræsentanter i Jylland: 

Jann E. A. Nielsen, Teisensvej 8, 

9400 Nørresundby. 08 17 85 39. 

Inge H. Svane, Mejlbyvej 610 D, Hårup, 

8530 Hjortshøj. 06 99 92 39. 

Bent Eriksen, Avlsbrugervej 23, 2.tv., 

7000 Fredericia. 05 92 00 81. 

Peter Nørgaard, Møllegade 7, l.tv., 

8600 Silkeborg. 06 80 13 15. 

Bo Nielsen, Kunnerupvej 21, Kolt, 

8361 Hasselager. 06 28 38 71. 

Repræsentanter i Norge: 

Finn W. Kalvik, Arm. Hansensvei 11. 

N-5030 Landås, Norge. - Kontakt for 
UFO-NYTs læsere i Norge. 05 - 28 01 26. 


SUFOl • UFO NYT 

De I »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOl 
nødvendigvis anerkender de tanker, som måtte frem¬ 
komme heri. og uden at organisationen hæfter for de 
fremsatte meninger. Red. 


LEDER 

UFO-NYT 

større 

Af Kim Møller Hansen. 


Ved årsskiftet er der tradition for, at man 
gør »regnskabet« op: Hvordan er 1988 gå¬ 
et? Og hvad vil 1989 bringe? 

SUFOIs oplysningsvirksomhed har fun¬ 
geret fint i det forløbne år. Bl.a. har nye 
medlemmer i repræsentantskabet og det 
voksende antal lokalgrupper gjort en stor 
indsats for, at offentligheden får seriøs in¬ 
formation om ufo-fænomenerne. 

Antallet af indberetninger har været be¬ 
skedent, men det har haft den positive virk¬ 
ning, at vi har haft mere tid til at efterfor¬ 
ske de enkelte sager. Og et par af dem ser 
endda meget interessante ud! 

Den spændende video-optagelse fra 
Lyngby, omtalt i UFO-NYT 3/1988, er fort¬ 
sat under efterforskning. Der foreligger et 
omfattende materiale fra flere undersøgel¬ 
ser på observationsstedet, og disse oplys¬ 
ninger sammenstilles inden den endelige 
analyse. Foreløbig tyder meget på, at 
kameraets autofokus ikke har været i stand 
til at stille skarpt på lyset under hele opta¬ 
gelsen. Dette og andre forhold komplicerer 
en grundig analyse af video-optagelsen. 
Analyserne skønnes at vare nogle måneder. 
En detaljeret beskrivelse af observationen, 
optagelsen og SUFOIs undersøgelser vil 
blive offentliggjort i næste nummer af 
UFO-NYT. 

Mange læsere har hjulpet til med at gøre 
UFO-NYT kendt - og skaffet adskillige nye 
læsere. Tak for hjælpen og velkommen til 
de nye læsere! 

SUFOIs sekretariat modtager gerne hen¬ 
vendelser fra læsere, som kan bruge pjecer 
m.m. til at give venner og bekendte eller 
lægge på det lokale bibliotek. Sekretariatet 
har nummer 02 24 17 02. Uden for ekspe¬ 
ditionstiden (kl. 18-23) kan man indtale sin 
besked på telefonsvareren. Husk at opgive 
navn, adresse og telefonnummer. 

/ dette nummer kan vi kort redegøre for 
en ny, spændende dansk observation gjort 
fra et privatfly - en sag som vi også vender 
tilbage til. 


bliver 


Peter Nørgaard redegør om udviklingen i 
den australske sag, som fik stor pressedæk¬ 
ning tidligere på året. Den seneste efter¬ 
forskning tyder på, at medierne har givet 
sagen »en ekstra spand kul«. 

En gang imellem dukker der i den mere 
kulørte, danske ugebladspresse ufo-histo¬ 
rier op. De bringes som regel uden større 
kendskab til emnet og bliver en del af folks 
bevidsthed om ufoer. Ole Henningsen ser i 
dette nummer nærmere på en af disse fan¬ 
tastiske sager. 

UFO-NYTs redaktion arbejder hele tiden 
på at gøre bladet bedre både indholdsmæs¬ 
sigt og udstyrsmæssigt. Dette nummer er 
trykt på dansk genbrugspapir. Ved frem¬ 
stillingen af glittet (blankt) papir bruges en 
masse kraftigt forurenende kemikalier. 
Produktionsudgifterne bliver ikke væsent¬ 
ligt mindre af at bruge genbrugspapir, men 
ved at bruge denne type papir bidrager vi 
ganske beskedent til at mindske forurenin¬ 
gen af naturen. Desuden skulle det nye pa¬ 
pir gøre bladet mere læsevenligt. Vi håber, 
at læserne synes det samme. 

Redaktionen følger nøje ufo-debatten i 
udlandet. Et af de varmeste emner netop 
nu er hele problematikken omkring påståe¬ 
de bortførelser. Det er et af de emner, som 
vi vil tage op i UFO-NYT årgang 1989. 

Redaktionen er også i fuld gang med 
større artikler om de »hemmelige« ClA- 
ufo-dokumenter og om store, cirkulære af¬ 
tryk i engelske kornmarker. Det er en sag, 
som har bragt sindene i kog blandt ufologer 
i England. 

Det er snart jul, og så er der også tradi¬ 
tion for, at man giver gaver. Vi vil også ger¬ 
ne give læserne en helt speciel julegave: 
UFO-NYT nr. 7, 1989, bliver udvidet med 
8 sider til i alt 32 sider! Glæd dig til dette 
nummer med masser af læsestof. 

Vi ønsker alle læsere og annoncører en 
glædelig jul - og på gensyn i marts 1989! 

□ 


UFO-NYT 4/88 3 







OBSERVATIONER 

DANMARK 

Af Torben Birkeholm. 


Tredje kvartal af 1988 bød ikke på særligt mange observatio¬ 
ner, og det svarer til det antal henvendelser, som SU FOl har få¬ 
et i en lang periode. 

Flere af observationerne fortjener opmærksomhed, og obser¬ 
vatørernes geografiske placering kan ses på listen og kortet 
over Danmark. 


Ildkugle over Himmerland 

Den 24. april stod en 63-årig og fiskede i 
Lindenborg Å ved Storvorde i Himmer¬ 
land. Det var klart, vindstille og tørvejr, og 
observatøren lagde mærke til en stjerne, der 
spejlede sig i vandet. 


Klodernes Kamp 
skræmmer igen! 

Søndag den 30. oktober 1938 
ki. 20.00 præsenterede Orson 
Welles sit hørespil »Klodernes 
Kamp« om en invasion fra 
Mars. Hørespillet skabte panik. 
Det kan vi måske grine af i dag; 
men historien har gentaget sig 
- endnu en gang - 50 år efter i 
Danmark. 

Søndag den 30. oktober 1988 
bragte Danmarks Radios P3 
uddrag af historien. Radio¬ 
avisens oplæser Ole Aabye 
bragte »nyheden« om rum¬ 
invasionen. Og straks var der 
telefonstorm. Over 125 menne¬ 
sker ville høre, om det var alvor, 
og den rigtige radioavis måtte 
senere på dagen fortælle 
lytterne, at det var ren opdigt. 
Tænk, hvis vi en dag fik rigtig 
besøg fra rummet... sikken et 
kaos! 

Læs mere om Klodernes Kamp i 
UFO NYT nr. 1/1986. 

/kmh 


Kl. 22.45 sås pludselig en rund »ildkug¬ 
le« på vandoverfladens spejl og da observa¬ 
tøren kiggede op, var »ildkuglen« lige over, 
hvor den stod stille et øjeblik og så langsomt 
og lydløst bevægede sig mod NØ. Da den 
røde »ildkugle« kom ud i horisonten, skif¬ 
tede den farve til gul og fik en hale efter sig. 
Lysfænomenet forsvandt langsomt og kun¬ 
ne ses i alt 4 minutter. 


Tre observationer I dagslys 

Den 23. maj er der nævnt hele tre observati¬ 
oner i dagslys, alle midt på eftermiddagen. 
Der er tale om en observation fra Søborg 
og én fra Vanløse, der begge fortsat under¬ 
søges. 

1 det tredje tilfælde foregik det i Frederi¬ 
cia, hvor fire voksne og to børn ved 16- 
tiden så en sort, cylinderformet genstand i 
nordlig retning ca. 45 grader over horison¬ 
ten. Det var letskyet, men mest sol. Den 
sorte genstand hang stille og lydløst på him¬ 
len i en halv times tid og var pludselig væk. 

SUFOl vil gerne i forbindelse med andre 
vidner til denne hændelse. 


Sølvfarvet kugle set fra fly 

En erfaren pilot og endnu en person starte¬ 
de den 7. juni kl. 10.30 fra Allerød flyve¬ 
plads i et fire-personers fly (PA 28). 

Et par minutter efter start befandt flyet 
sig i ca. 1.000 fods højde (ca. 300 meter) på 
vej mod »checkpoint Favrholm« ved kan¬ 
ten af Værløse Kontrolzone (se 
kortskitsen). Kursen var ca. 350 grader, og 
kl. 10.32 opdagede personen i højre forsæ¬ 


de, at der passerede noget under dem på 
tværs. Han troede først, at det var et mo¬ 
delfly (på grund af størrelsen), men farten 
virkede noget høj (anslået 120 knob). Han 
gjorde sidemanden opmærksom på fæno¬ 
menet, og de så, at objektet drejede hen 
mod dem, steg, og lagde sig ud for højre 
vinge måske 50 meter borte. 

Begge mænd kiggede intenst på objektet, 
der var en kugle måske 50 cm i diameter. 
Kuglen holdt samme stilling, uanset om fly¬ 
et krængede mere eller mindre. Kuglen var 
sølvfarvet, men skiftede ind imellem til rød 
og blå. Lyset syntes at komme fra kuglen, 
og ikke som en refleks fra en anden lyskil¬ 
de. 

Piloten drejede rundt et par gange, og 
kuglen fulgte med. Flyets fart var ca. 80 
knob, så p.g.a. den større radius må kug¬ 
lens fart have været større. 

Flyet foretog en række drej i ca. 1.000 
fods højde. De varede 1 Vi til 2 minutter 
hver. Under det andet drej kontaktede de 
Værløse over radioen og spurgte, om de 
havde flyet på deres radar. Det bekræftede 
de, men de kunne ikke se nogen kugle. Ob¬ 
servatøren mener, at den måske var for lille 
eller blot ikke gav noget ekko. 

De to mænd forsøgte ikke at flyve hen 
imod kuglen, men bestemte sig til at flyve 
hjem. På vej hjem over Nørre Herlev tabte 



de kuglen af syne, da de havde travlt med at 
forberede landingen. 

Denne meget interessante observation fik 
SUFOl kendskab til nogle uger efter hæn¬ 
delsen, men først i slutningen af september 
lykkedes det at få en detaljeret beskrivelse 
fra den ene af observatørerne. Sagen fortje¬ 
ner yderligere undersøgelse, og det vil være 
meget interessant, hvis folk på jorden har 
observeret genstanden. 

Meteor-lignende fænomener 

Den 21. august kort efter kl. 01 om natten 
har observatører fra Nordjylland, Midtjyl¬ 
land og Fyn set meteor-lignende fænome¬ 
ner, som muligvis er ét og samme fæno¬ 
men. Der er forskelle i tidsangivelser og va¬ 
righed, men det er ofte sådan, når flere vid¬ 
ner rapporterer uafhængigt af hinanden. 
Det kan selvfølgelig ikke udelukkes, at der 
er tale om adskilte meteor-observationer, 
men flere ting tyder på det samme fæno¬ 
men. Kun et større antal vidner vil kunne 
afgøre sagen. □ 


SER De et UFO 
kontakt 

SUFOIs Alarmcentral 
06 • 54 21 21 


HAR De set et UFO 
kontakt Deres lokale 
områdeleder 
se side 3 


Oversigt over observationer registreret i 
perioden 1. juii tii 30. september 1988 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

7.11.80 
eller 81 

21.00 DNT 

10 min. 

4500 Nyk. Sjæll. 

2 

orangerød 


25.01.88 

20.15 DNT 

få sek. 

9560 Hadsund 

1 

blåhvid 


22.04.88 

22.45 DST 

4 min. 

9280 Storvorde 

1 

rød/gul 


06.05.88 

mellem23.00 

3-4 min. 

8000 Arhus C 

1 

rød/grøn/gul 


23.05.88 

og 24.00 DST 
15.10 DST 

30 min. 

2860 Søborg 

2 

hvid/blå/grøn 


23.05.88 

15.30 DST 

i 15 min. 

2720 Vanløse 

1 

grøn 


23.05.88 

ca. 16.00 DST 

ca. 30 min. 

7000 Fredericia 

6 

sort 


07.06.88 

10.32 DST 

5 min. 

Mellem 3330 Gør- 

2 

sølv/rød/blå 


11.06.88 

22.48 DST 

5 min. 

løse og 3400 Hille¬ 
rød 

3140 Ålsgårde 

2 

hvid 


12.06.88 

14.06.88 

13.45 DST 
22.30 DST 

3-4 min. 

over 5 min. 

3400 Hillerød 

8410 Rønde 

3 

1 

messinggul 

kond.- 

04.07.88 

22.30 DST 

ca. 10 min. 

4791 Borre 

5 

gul-orange 

stribe 

09.07.88 

02.00 DST 

10 min. 

4930 Maribo 

3 

gul 


18.07.88 

mellem 00.30 

1 time og 

4000 Roskilde 

1 

rød/blå 


01.08.88 

og 02.00 DST 
21.20 DST 

30 min. 

8000 Arhus C 

1 

hvidgul 

måger 

21.08.88 

01.03 DST 

ca. 2 min. 

8600 Silkeborg 

1 

hvid 

meteor 

21.08.88 

01.05 DST 

15-30 sek. 

9800 Hjørring 

1 

ildrød/blålig 

meteor 

21.08.88 

01.10 DST 

20 sek. 

5462 Morud 

1 

mathvid 

meteor 

30.08.88 

21.20 DST 

5 sek. 

5270 Odense N 

1 

hvid 

Fotos: SUFOl Fotoarkiv. 



Kontakt til 

Plejaderne? 


Af Ole Henningsen. 


Siden 1975 har schweizeren Eduard Meier hævdet at have iø- 
hende kontakter med rumvæsener fra stjernekonsteiiationen 
Piejaderne. Vi har ikke tidligere beskæftiget os særligt meget 
med Eduard Meier, da hans påstande og fotos altid har fore¬ 
kommet ret så fantastiske. I forbindelse med bl.a. ugeblads¬ 
omtale af denne sag tidligere på året, har flere læsere imidler¬ 
tid henvendt sig og bedt om yderligere baggrundsoplysninger 
om denne kontroversielle kontaktperson. 



I Dette foto er taget den 3. august 1975 kl. 17.20 ved Ober-Sadelegg. 


Eduard Meier adskiller sig ikke væsentligt 
fra andre af samme type kontaktpersoner, 
men han har taget i bunkevis af fantastiske 
farvebilleder af »flyvende rumskibe« på 
nært hold. 

Men så er formentlig også alt sagt! 

Også han stiller op i den kulørte presse med 
beretninger om sine oplevelser garneret 
med udtalelser fra såkaldte eksperter samt 
div. analyser af fotos m.v., der altsammen 
skal styrke hans udsagn om kontakt til 
rumvæsenerne. 

Den første offentligt kendte kontakt be¬ 
gyndte i januar 1975, hvor Eduard Meier, 
kaldet Billy, som 39-årig tog sine første fotos 
af flyvende objekter i nærheden af sit hjem, 
en forfalden gård ved Hinweel i Schweiz. 
Han fortalte senere, at et af objekterne var 
landet i nærheden af ham, og at han havde 
haft en samtale med en af piloterne, en 
smuk, ung, lyshåret kvinde i en speciel tæt¬ 
siddende dragt. 

Samtale med en rumkvinde 

De talte sammen på tysk. Rumkvinden talte 
ikke Billy Meiers normale schweizer-tyske 
accent, men et perfekt tysk, dog med en spe¬ 
ciel accent. 

Følgende udsnit af den første samtale 
med rumkvinden Semjase er iflg. Billy Mei¬ 
er gengivet ved hjælp af »et automatisk 
transmissions apparatur« om bord i rum¬ 
skibet. Gengivelsen giver læseren en mulig¬ 
hed for selv at danne sig et indtryk af sam¬ 
talens niveau: 

Semjase: De er et frygtløst menneske. 

Billy Meier: Jeg kender ikke til frygt og er 
objektiv. 

S: Det ved jeg, for vi har studeret Dem i 
årevis. 

BM: Udmærket - og hvorfor nu dette? 

S: Fordi vi ønsker at gøre noget helt klart 
gennem Dem. 

BM: Er deringen andre egnet til dette? 

S: Naturligvis, men vi har udvalgt Dem, 
fordi De allerede i mange år har beskæfti¬ 
get Dem med dette problem og har behand¬ 
let det oprigtigt. 

BM: Tak for blomsterne. 

S: Ingen årsag, det skyldes deres egne for¬ 
tjenester. 

BM: Godt, men hvem er De egentlig, frue? 
S: Sig bare »du«, så vil jeg gøre det samme. 
BM: Tak, men hvem er du? 

S: Jeg hedder Semjase, og jeg kommer fra 
Plejaderne. 

BM: Fra Plejaderne? 

S: Netop. 

BM: Lidt af en tur må jeg nok sige. Hvor¬ 
dan lader det sig gøre? Måske gennem en 
slags SU per rum? 

S: Du ved ofte mere, end vi kunne ønske 
os. 

.. .osv. 

Billy Meiers baggrund 

Billy Meier fortæller, at han allerede som 5- 
årig i 1942 havde sin første UFO-oplevelse. 
Han stod sammen med sin far udenfor de¬ 
res bopæl, da han så en 250-300 meter stor, 
metallisk, skiveformet genstand svæve 
rundt på himlen. Faderen slog det hen med, 
at det nok var et hemmeligt våben. 

Kort efter begyndte Billy at høre mysti¬ 
ske stemmer og se billeder for sit indre, 
hvorefter han fik kontakt med en gammel 
mand ved navn SFATH. Denne gamle 
mand var rummand og blev Billy’s åndelige 
lærer i en længere årrække. 

Billy Meier var senere om bord i et rum¬ 
skib og mødte andre rumvæsener, der dog 
alle var kvinder. Efter at have studeret jor¬ 
dens befolkning i nogen tid,var man blevet 
overbevist om, at menneskene var mindre 
fjendtligt indstillede overfor kvinder. Der¬ 
for var der kvindelig besætning om bord. 

Som voksen har Billy Meier interesseret 
sig en del for metafysiske emner, ligesom 
han lokalt har været involveret i studie¬ 
grupper desangående. 

Han har i en periode tidligt i tresserne 
boet i en ashram i Indien, hvor han bl.a. 
studerede yoga og meditation. 

Også under sit ophold i Indien havde Me¬ 
ier kontakt til en rumkvinde, nemlig Asket, 
der kom fra, hvad hun kaldte DAL univer¬ 
set. 

Asket optræder på et af de fotografier, 
som Meier senere har offentliggjort. Meier 
forklarer selv, at billedet gerne må offent¬ 
liggøres, da Asket ikke længere har nogen 
mission på jorden, som hun derfor har for¬ 
ladt. 


Énarmet fotograf? 

Eduard Meier har gennem årene ernæret sig 



Meiers foto af Asket, en af rumpiloterne fra 
Plejaderne. 


og sin familie ved forskelligt arbejde herun¬ 
der også som truckfører. På et tidspunkt 
har han dog mistet sin ene arm ved en ulyk¬ 
ke. 

Siden 1975 er Meier fremkommet med 
beretninger om den ene kontakt efter den 
anden med rumvæsener fra Plejaderne, li¬ 
gesom han har offentliggjort i hundredvis 
af farvebilleder, der efter hans opgivelser 
viser en lang række forskelligartede rumski¬ 
be. Ofte på ganske nært hoid. 

Det er ofte blevet fremhævet af hans 
mange tilhængere, at det vil være ganske 
umuligt for ham at lave disse mange bille¬ 
der som forfalskninger med kun én arm. 

Stjernehoben Plejaderne 

Plejaderne eller syvstjernen er en såkaldt 
åben stjernehob, der kan ses i stjernebille¬ 
det Tyren. For det blotte øje ligner Pleja¬ 
derne en tæt hob af 6-7 halvklare stjerner, 
medens man med bare f.eks. en almindelig 
prismekikkert kan se adskilligt flere stjer¬ 
ner i Plejaderne. 

Som et kuriosum kan det nævnes, at stu¬ 
dier vedr. Plejadernes egenbevægelse i 1846 
førte til en af de mærkeligste misforståelser 
i astronomien. J. H. von Maedler, ansat 
ved Doppat observatoriet, målte ingen ind¬ 
byrdes bevægelse mellem gruppens enkelte 
stjerner og sluttede deraf, at Plejaderne 
måtte være Universets centrum! 

Specielt skulle stjernen Alcyone være det 
forløsende midtpunkt, og teorien vandt ved 

Plejaderne eller Syvstjernen er en af de kendte stjerne-konstellationer på himlen. 


sin enkelthed hurtig stor popularitet. Teori¬ 
en blev dog automatisk underkendt, da 
man få årtier senere opdagede galaksernes 
struktur. 

Fotos undersøgt af topekspert? 

1 Ude og Hjemmet nr. 2/1988 nævnes det i 
en artikel om Billy Meier og hans oplevel¬ 
ser, at en af luftfartens topeksperter er 
overbevist om, at Meier fortæller sandhe¬ 
den. 

Den nævnte topekspert er amerikaneren 
Wendelle C. Stevens, som vi har kendt i 
SUFOl i en lang årrække. 

Han er ikke nogen topekspert, men har 
en militær karriere bag sig i Det amerikan¬ 
ske Luftvåven, som han blev pensioneret 
fra i 1963 som oberstløjtnant. 

Wendelle C. Stevens har som adskillige 
andre UFO-interesserede fra hele verden 
besøgt Billy Meier og fået forevist de for¬ 
skellige steder, hvor rumskibene efter Mei¬ 
ers angivelser skulle være landet. 

Stevens har gennem årene i særdeleshed 
interesseret sig for UFO-fotos. Han var 
derfor i 1979 en af initiativtagerne til udgiv¬ 
elsen af en bog om Billy Meiers fotos og op¬ 
levelser. Det er ganske enkelt verdens flot¬ 
teste UFO-bog, hvis man udelukkende skal 
se på udførelsen med store, skarpe UFO- 
farvebilleder trykt på glittet papir. Bogen er 
i formatet 31 cm x 31 cm, så der er i bogsta¬ 
veligste forstand store illustrationsmulighe¬ 
der, der også er udnyttet fuldt ud. 

Bogens titel er »UFO... Contact From 
The Pleiades«, Vol. 1. Den blev i 1979 ud¬ 
givet af Genesis III Produktions, LTD., 
Phoenix, Arizona. En Vol. 2 blev af finan¬ 
sielle grunde aldrig udgivet. 

Wendelle C. Stevens har dog i 1982 priv¬ 
at udgivet et omfattende værk på 542 sider, 
som meget detaljeret beskæftiger sig med 
Billy Meiers forskellige kontakter. Bogens 
titel er »UFO... Contact From The Pleia¬ 


des. A Preliminary Investigation Report. 
The Report of an Ongoing Contact«. 

Svindel afsløret af computeranalyser 

1 1981 udgav amerikaneren Kai K. Korff 
med assistance fra William L. Moore bogen 


»The Meier Incident - The Most Infamous 
Hoax In Ufology!« 

I denne bog har Korff gengivet nogle af 
de computeranalyser, som bl.a. organisati¬ 
onen Ground Saucer Watch fra USA har 
foretaget af Meiers fotos. 

Og GSW er ikke i tvivl: Meiers fotos er 
svindel. Nemlig små modeller, der er op¬ 
hængt i en snor. Snoren er nemlig blevet 
synlig via computeranalysen. 

Træet der forsvandt 

Amerikaneren Colman VonKeviczky fra 
ICUFON har også været hos Billy Meier 
for at undersøge visse ting. 

En større serie af Meiers billeder viser, 
hvorledes et rumskib flyver rundt om et 
træ. Colman Vonkeviczky opdagede, at der 
overhovedet ikke var noget træ på det sted, 
hvor tildragelsen angiveligt skulle have fun¬ 
det sted. Og der var heller intet spor af, at 
der engang skulle have stået et træ. En 
nærmere analyse af bevægelserne af de 
skyer, der kan ses på denne serie af billeder, 
viser endvidere, at billederne ikke kan være 
taget i løbet af nogle få sekunder, som hæv¬ 
det af Billy Meier. 

Snarere er der tale om en vel iscenesat 
optagelse, hvor billederne viser en lille 
»rumskibsmodel«, der ophængt i en snor 
»svæver« rundt om en lille busk eller et lille 
træ f.eks. anbragt i en urtepotte! 



Semjases nye rumskib letter og flyver mod Mt. Auruti den 29. marts 1976. Ifølge Meier er 
fartøjet 7 meter i diameter og har en besætning på tre. 

Andre mystiske optagelser 

Hvis vi vender os fra selve UFO-optagel- 
serne og til nogle af de øvrige billeder, som 
gennem årene er blevet offentliggjort, er 
der nogle helt specielle imellem. 

Et af de mere kontroversielle fotos fore¬ 
stiller iflg. Meier såmænd Guds øje. Hver¬ 
ken mere eller mindre! Meier hævder at ha¬ 
ve fotograferet dette øje i midten af DAL 
universet. 

Men astronomer kender billedet i forvej¬ 
en. Det drejer sig nemlig om Ringtågen i 
stjernebilledet Lyren. Billedet er blot lidt 
ude af fokus, hvilket er almindeligt for vis¬ 
se af Meiers billeder. 



Øverst Eduard Meiers foto og nederst NA- 
SAs tegnefilm af Apollo-Soyuz sammen¬ 
koblingen. Trods den dårlige billedkvalitet 
kan man se, at de to billeder har forbavsen¬ 
de ligheder. Det ægte soyuz-rumskib havde 
helt udfoldede solpaneler. R)to: icufon inc. 


Optagelse fra rummet? 

Naturligvis var Billy Meier på pletten, da 
amerikanerne og russerne sammenkoblede 
deres rumskibe Apollo og Soyus for år til¬ 
bage. 

Desværre for Meier viser hans billede af 
sammenkoblingen ikke de rigtige rumskibe. 
Billedet stammer uden tvivl fra en tegne¬ 
film, som blev vist på mange TV-stationer 
verden over. Filmen var fabrikeret af NA¬ 
SA og skulle illustrere sammenkoblingen. 

Når dette kan siges med sikkerhed, skyl¬ 
des det, at solpanelerne på det rigtige Soyuz 
rumskib var lige, medens panelerne på teg¬ 
nefilmen ikke var helt udfoldede. 

Meier havde heller ikke særligt held, da 
han offentliggjorde en tegning af indgan¬ 
gen til DAL universet. Iflg. Meiers oplys¬ 
ninger er indgangens diameter 75-80 kilo¬ 
meter og længden er 1,3 millioner kilome¬ 
ter. 

Denne tegning har man imidlertid også 
set før. Der er nemlig tale om en illustrati- 



Eduard Meiers fotoserie af et 


»■umskib, der kredser 



o*" et træ. der senere »ar forsvund" 


GSWs computeranalyse afslører, at Semja- 
ses rumskib er en model ophængt i en snor. 
Snoren ses som en lodret linie lige over »ka¬ 
binen«. Foto: GSW. 




Ufo-forskeren Hans Jacob peger på det 
sted, hvor træet burde have stået. 

Foto: ICUFON Inc. 


Således forestiller en tysk tegner sig, at 
Meiers billeder er lavet. 



Ringtågen i Lyren set gennem et astrono¬ 
misk teleskop. 














Eduard Meiers foto af »Guds øje«. Det er 
blot en uskarp gengivelse af Ringtågen i 
stjernebilledet Lyren. Foto: icufon inc. 

øverst Meiers tegning af DAL universets 
indgang. Nederst ses Dr. Gerard O’Neills il¬ 
lustration af, hvordan en fremtidig rumkolo¬ 
ni kunne se ud. Der er ingen tvivl om, hvor¬ 
fra Meier har hentet sin »inspiration«. 

Tegning: ICUFON inc. 

on, som blev kendt, da Dr. Gerard O’Neill 
udgaven bog, hvori han beskrev, hvorledes 
han og NASA mente, at en fremtidig rum¬ 
koloni ville tage sig ud. 

Illustrationen har været offentliggjort 
mange steder, men bl.a. også i Smithsonian 
Magazine, februar 1976. 


ASTRONOMI & RUMFART 

Menneskets fremtid 

Ved Kim Møller Hansen. I rummet 



Meier ved et af de mange påståede lan¬ 
dingssteder. 

Læsere med et dybere kendskab til Billy 
Meiers kontaktberetninger vil måske indven¬ 
de, at denne gennemgang af sagen er for 
ensidig og ikke yder Meier fuld retfærdig¬ 
hed. 

Jeg skal da også være den første til at er¬ 
kende, at sagen efterhånden er så omfatten¬ 
de og kompliceret, at det ikke er muligt at 
medtage alle aspekter på denne plads. 

Men der er fremkommet så mange ting, 
der direkte kan bevises at være svindel, at 
det må være begrænset, hvilke ressourcer 
man sætter ind for at gå dybere til bunds i 
sagen. 

De bøger, jeg har nævnt i artiklen, er alle 
udsolgt, men der er i 1987 udkommet en 
pocketbog, (Gary Kinder: Light Years. The 
Best-Documented UFO Case Ever, Pengu- 
in Books), der stadig kan fås, såfremt læse¬ 
re skulle være yderligere interesseret i Billy 
Meier og hans Plejade-kontakter. □ 


Hvordan bliver menneskehedens fremtid i rummet - bare for 
det næste århundrede? Det er selvfølgelig svært at spå om, 
men en interessant undersøgelse giver os et fingerpeg. 15 
rumfartseksperter er blevet bedt om at tage stilling til 11 cen¬ 
trale spørgsmål. Resultatet af deres fremtidsvisioner frem¬ 
lægges i denne artikel. 


Anvendte metoder 

En af de mest anvendte metoder, og uden 
tvivl den bedste, til teknologiske forudsigel¬ 
ser, er Delphi-metoden. Den har fået sit 
navn efter det berømte orakel i Apollons 
tempel i antikkens Grækenland. Det var ik¬ 
ke blot i private anliggender, at oraklet blev 
spurgt til råds, men også i statsanliggender. 
Dets udtalelser bragte ofte ændringer i den 
nationale politik. Det blev også spurgt til 
råds, hver gang en koloni skulle opbygges. 

1 1960’erne udviklede Theodore Gordon 
og Olaf Helmer, der begge arbejder for 
Rand Corporation i USA, Delphi-metoden, 
hvor der i vid udstrækning bruges spørge¬ 
skemaer. Det input, der bruges ved Delphi- 
metoden, er subjektivt, og metoden må 
derfor kun anvendes indenfor områder, 
hvor det ikke er muligt at skaffe objektive 
data. Dette er grunden til, at metoden er 
meget nyttig ved forudsigelse og planlæg¬ 


ning af længere perioder, og netop af denne 
grund valgtes det at anvende denne meto¬ 
de. 

Delphi er en metode, hvorpå man ved 
hjælp af spørgeskemaer og kontrolleret fe¬ 
edback kan opnå både en vis struktureret, 
anonym, gensidig påvirkning mellem eks¬ 
perterne og en udligning eller reduktion af 
de fejl og mangler, der ofte opstår ved at 
mødes ansigt til ansigt. En række spørgs¬ 
mål eller ’udtalelser om fremtidige begiven¬ 
heder’ sættes i omløb blandt eksperter, der 
så bliver bedt om at komme med deres per¬ 
sonlige forudsigelser. Svarene analyseres og 
returneres til eksperterne, der så bliver bedt 
om at begrunde deres forudsigelser. 

Spørgeskemaets senere vandring tilvejeb¬ 
ringer et kommunikationsmiddel og tillader 
derfor, at der kan fremlægges flere oplys¬ 
ninger, der så fører til en modifikation af de 
oprindelige forudsigelser. 

Undersøgelsen 

Undersøgelsen bestod af en fire-omganges 
Delphi med følgende handlingsforløb: 

Trin 1 

Spørgeskemaerne blev sendt til deltagerne, 
der blev bedt om at give deres vurdering af, 
hvilke årstal de mente, der var 90^o sikker¬ 
hed for, at en række ikke forbundne begiv¬ 
enheder ville finde sted. 

Trin 2 

Spørgeskemaerne blev sendt ud igen med et 
middelårstal og et interkvartil område 
(IQR: et interval, der består af de 50*^0 be¬ 
svarelser, der ligger omkring middelårstal¬ 
let) for hver af begivenhederne. Deltagerne 
blev bedt om at tage deres tidligere besva¬ 
relser op til fornyet overvejelse og revidere 
dem, hvis ønsket. Hvis det nye svar lå uden 
for IQR, blev deltageren bedt om at be¬ 
grunde, hvorfor svaret skulle ligge så meget 
højere eller lavere end gruppens flertal. 

Trin 3 

Spørgeskemaerne blev sendt ud for tredie 
gang med revideret middelårstal og IQR 
for hver begivenhed sammen med et kort¬ 
fattet sammendrag af de begrundelser, der 
drejede sig om årstal uden for IQR områ¬ 
det. Deltagerne blev bedt om at revidere de¬ 
res vurderinger efter at have taget disse ar¬ 
gumenter til efterretning. Hvis svaret stadig 
lå uden for IQR, blev deltageren bedt om at 
forklare, hvorfor han ikke lod sig påvirke 
af argumenterne. 

Trin 4 

Spørgeskemaerne blev nu sendt ud for fjer¬ 
de gang med revideret middelårstal og 
IQR område for hver begivenhed sammen 
med en kritik af argumenterne fra trin 3. 
Deltagerne blev bedt om at give deres af¬ 
sluttende vurdering. 

Undersøgelsen kan selvfølgelig udvides til 
at omfatte mere end fire runder, men i 
praksis har det vist sig, at ændringerne i 
forudsigelserne efter fjerde runde ikke har 
den store betydning. 

Deltagerne i denne Delphi-undersøgelse 
var: R. A. Buckland (England), R. L. For¬ 
ward (USA), T. J. Grant (England), S. B. 
Kramer (USA), A.T. Lawton (England), 1. 
G. MacKinlay (England), G. L. Matloff 
(USA), M.A.G. Michaud (USA), P. M. 
Molton (USA), J. A. Parfitt (England), R. 
C. Parkinson (England), G. R. Richards 
(England), K. J. Rooney (England), G. M. 
Webb (England) og D. P. Whitmire (USA). 

Resultaterne 

Delphi-undersøgelsens afsluttende spørgs¬ 
mål blev udsendt i den form, der er vist i 
det følgende. Undersøgelsens middelårstal 
og interkvartile område er også vist. 

1. Første bemandede mission til 
Jupiter systemet. 

Middelårstal: 2029 
IQR: 2024-2037 


4. Omfattende brug af Solsystemets 
naturlige ressourcer, eksklusive ma¬ 
teriale fra Månen. 

Middelårstal: 2040 

IQR: 2030-2050 

5. Hurtig og driftsikker transport in¬ 
den for Solsystemet. 

(Flere af deltagerne spurgte om be¬ 
tydningen af »hurtig«, og den følgende 
definition blev »mellem Concorde og 
Cutty Sark«) 

Middelårstal: 2040 
IQR: 2030-2050 

6. Opdagelse af en planet i et andet 
solsystem. 

Middelårstal: 1992 
IQR: 1990-1995 

7. Første ubemandede interstellare 
sonde opsendes fra Solsystemet. 
Middelårstal: 2054 

IQR: 2045-2060 


♦ ♦ * 


Andre undersøgelser og spådomme om 
menneskets fremtid i rummet har været me¬ 
re optimistiske, men det er nok værd at hu¬ 
ske på, at ingen af metoderne til forudsigel¬ 
se af mulige fremtidige begivenheder er 
fuldkomne. Man bør skrive sig de ord, 
astronomen og poeten Omar Khayyan 
skrev, bag øret: 

Op gennem Jordens centrum og gennem 
den syvende port 
jeg steg, og på Sat urns Trone Jeg 

kunne sidde. 

På vejen op, jeg løste mange gåder om 

småt og stort, 

men ikke den allerstørste, om hvilken 

skæbne mennesket må lide. 

□ 

Kilde: Spaceflight, vol. 26, februar 1984, 
oversat af Flemming Rasmussen. 



Hestehovedtågen i stjernebilledet Orion. 

Foto; SUFOl Fotoarkiv. 


8. Første bemandede interstellare 
sonde opsendes fra Solsystemet. 
Middelårstal: 2140 
IQR: 2130-2200 


9. Kolonisering af en planet i et andet 
solsystem udført af en mission 
opsendt fra Solsystemet. 
Middelårstal: 2260 
IQR: 2210-2320 


Andromedagalaksen (M31). Afstand 2 miil. 
lysår, diameter 50.000 lysår. På billedet ses 
også de elliptiske galakser M32 og NGC 205. 

Foto; Brorfelde. 

2. Første bemandede mission til Sol¬ 
systemets udkant (Neptun/Pluto). 
Middelårstal: 2058 

IQR: 2045-2070 

3. Større grupper (på over 1.000) lever 
i rummet (inklusive Månen). 
Middelårstal: 2024 

IQR: 2020-2030 


10. Udvikling af en kunstig intelligens, 
der har samme stade som men¬ 
neskets. 

Middelårstal: 2058 
IQR: 2020-2071 
Tre svarede: »aldrig«. 

11. Kontakt med udenjordisk intelli¬ 
gens (ikke nødvendigvis kommu¬ 
nikation) 

Middelårstal: 2066 
IQR: 2050-2100 
To svarede: »aldrig«. 

NÆROBSERVATIQN 

Australsk familie 
forfulgt af UFO, 2. del 

Ved Peter Nørgård. 


Her følger 2. afsnit om den australske ufo-observation fra den 
20. januar i år, hvor familien Knowles tilsyneladende havde en 
dramatisk nærobservation af 2. grad. 

Læs i denne artikel bl.a. om; 

— de tekniske undersøgelser af bilen og støvlaget samt 

— et interview med en lastbilchauffør, som var i området. 


Resumé 

Den 20. januar 1988 kørte fru Fay Knowles 
og hendes tre voksne sønner fra Perth i det 
vestlige Australien til Melbourne i det øst¬ 
lige Australien. Klokken var henad 04.00, 
og familien befandt sig ca. 40 km vest for 
byen Mundrabilla, da de så et lys komme 
hen imod dem. Først var lyset foran dem, 
snart bag ved dem. Sean, der var chauffør, 
vendte bilen to gange, enten for at undslip¬ 
pe el. for at forfølge lyset. Senere måtte han 
undvige over i den modsatte vejbane, hvor 
bilen nær ramte en modkørende bil med 
campingvogn. 

Herefter skete bl.a. følgende: Fru Know¬ 
les kunne mærke en »klæbrig substans« på 
indersiden af taget, og en grå/sort tåge bøl¬ 
gede ind i bilen. De troede, at objektet lan¬ 
dede på taget af bilen og løftede den op og 
dumpede den ned igen, hvorved højre for¬ 
dæk eksploderede. 

Lyden af deres stemmer skiftede i tone¬ 
leje og lød som i nedsat tempo. De hørte en 
summende lyd, og luften lugtede som et 
»forrådnet lig«. Sean var på et tidspunkt 
besvimet, og alle i bilen blev hysteriske og 
råbte og græd. 

Sean stoppede bilen, og de forlod den al¬ 
le for at gemme sig i noget krat ved vejsi¬ 
den. Objektet cirklede omkring bilen og 
forsvandt derefter. De skiftede hurtigt hjul 
og fortsatte til Mundrabilla. Nogle prøver 
af den omtalte »sod eller aske«, som blev 
fundet på og i bilen, blev opsamlet af en af 
politiets teknikere, der tilfældigvis var på 
politistationen i Ceduna i anden anledning. 


Involverede biler og vidner 

Vest Ø-EIhlll —^ øst 

Mod Perth □ mod Eucla 

I alt fire biler var involveret i hændelsen. 
De tre af bilerne kørte østpå mod Mundra¬ 
billa og den 4. mod vest i retning af Perth. 
Disse fire køretøjer var fordelt over en 
strækning på mellem 10 og 15 km. 

Bil nr. 1 var den modkørende bil med 
campingvogn, som Sean var tæt på at kolli¬ 
dere med, da han foretog en undvigeman¬ 
øvre for ikke at ramme det lysende objekt. 
Trods efterlysninger i de lokale aviser er 
det ikke lykkedes at opspore føreren af bil 
nr. 1. Det ville ellers nok være interessant at 
høre en kommentar fra denne person. 

Bil nr. 2 var en lastbil, ført af den 57-åri- 
ge Graham Henley fra Forest Hili i Victo¬ 
ria. Han befandt sig 10-15 km foran fa¬ 
milien Knowles’ bil. Graham Henley har ik¬ 
ke reageret på flere henvendelser og opfor¬ 
dringer til at lade sig interviewe. 

Bil nr. 3 var familien Knowles’ Ford Tei¬ 
star. Bil nr. 4 var en lastbil ejet af en vis 
»Porky« De Jong, som dog sad på passa¬ 
gersædet. Lastbilen blev på daværende tids¬ 
punkt ført af en veninde, Anne. Afstanden 
op til familien Knowles’ bil kan ikke fast¬ 
slås med sikkerhed. 

Interview med lastbilchaufførerne 

Hr. »Porky« De Jong og hans veninde An¬ 
ne blev interviewet både den 19. og den 23. 


februar 1988. De fortalte, at de var på vej 
fra Perth til Adelaide, da de ca. 40 km vest 
for Mundrabilla så to personer, som stod i 
vejkanten og vinkede ad dem. De kørte ca. 
95-100 km/t. Det var en klar nat, og månen 
var ikke fremme. 150 m længere fremme så 
de en bil holde i højre side af vejen. Klok¬ 
ken var mellem 04.00 og 04.30 lokal tid. De 
stoppede ikke op, men fortsatte deres kør¬ 
sel. Lidt senere blev de overhalet af en bil 
med slukkede lygter. 

Da de ankom til Mundrabilla omkring 
kl. 04.45, så de en gruppe mennesker stå 
rundt om en bil og tale med en anden last¬ 
bilchauffør (den førnævnte Graham Hen¬ 
ley). Det blev nu klart for De Jong og An¬ 
ne, at det var familien Knowles, som de og¬ 
så havde set stå i vejsiden. Det var også de¬ 
res Ford Teistar, der havde overhalet dem 
med slukkede lygter. De Jong fortalte, at 
fruen virkede hysterisk, og at drengene var 
forvirrede. Den ene var helt hvid i ansigtet. 
Fru Knowles havde et rødt mærke på hånd¬ 
ryggen af sin venstre hånd, og hun gentog 
flere gange, »at nogen måtte gøre noget, 
inden nogen kom til skade.« 

Familien Knowles fortalte om deres nær¬ 
kontakt med ufoet. På et spørgsmål om, 
hvilken lyd de havde hørt, svarede de, at 
det var en slags »snurrende« lyd og ikke 
som rotorlyden fra en helikopter. De to 
lastbilchauffører tilbød familien at køre 
med dem tilbage til åstedet, men familien 
afslog. Graham Henley fortalte De Jong, at 
han havde set et usædvanligt lys i sit ene 
bakspejl. 

Henley og De Jong undersøgte familien 
Knowles’ bil. De fandt ikke noget usæd¬ 
vanligt i hjulkassen ved det punkterede 
dæk, og heller ikke spor af en særlig sort 
aske eller støv, hverken på eller i bilen, und¬ 
tagen almindeligt vejstøv. De bemærkede de 
fire mærker i tagets fire hjørner. De be¬ 
skrev mærkerne, som om nogen havde slået 
et knytnæveslag ned i taget. Der var også en 
lugt som af brændt »bakelit«. 

Da familien Knowles var færdig med de¬ 
res beretning, besluttede Henley, De Jong 
og Anne, at de ville køre tilbage ad lande¬ 
vejen og se nærmere på stedet for hændel¬ 
sen. De lånte en vogn ved landevejskroen 
og kørte langsomt tilbage ad landevejen. 

De kendte området godt i forvejen, og på 
trods heraf fandt de ikke noget spor af 
brændt gummi på asfalten (som kunne an¬ 
tyde, at et bildæk var eksploderet). De 
fandt heller ikke en donkraft eller hånd¬ 
taget dertil, hvilket familien Knowles havde 
fortalt, at de havde glemt, da de skiftede 
hjul. De fandt dog stedet, hvor De Jong og 
Anne havde set en bil holde i vejsiden, idet 
de fandt et bremsespor på 15-20 m. Det var 
formentlig opstået ved en hård opbrems¬ 
ning, umiddelbart før familien forlod bilen 
og gemte sig i noget krat. Dér, hvor brem¬ 
sesporene stoppede, var der fire sæt fod¬ 
spor i sandet, som om nogen havde løbet 
fra vejsiden hen til noget buskads. Der var 
også aftryk fra en donkraft. (Det blev sene- 

re i en avisartikel fastslået, at donkraften 
var blevet opsamlet af politiet). 

De Jong og Anne talte senere med fami¬ 
lien Knowles, da de mødtes i byen Wudin- 
na, øst for byen Ceduna. De Jong gav end¬ 
videre et kort interview i Adelaide til TV- 
stationen Channel 9. 

Politiets rapport 

Der er tale om en officiel rapport udfærdi¬ 
get af politiassistent Trebilcock fra Port 
Lincoln politistationens tekniske afdeling. 

Han fortæller: »Omkring kl. 13.00 ons¬ 
dag den 20. januar 1988 blev jeg kontaktet 
af to mænd, Sean Knowles og broderen Pa¬ 
trick. Jeg befandt mig da midlertidigt på 
politistationen i byen Ceduna. 

De fortalte om et kraftigt, hvidt-lysende 
objekt, ca. 15-18 m i diameter, som de hav¬ 
de set foran deres bil. Det var omkring kl. 
05.30 (W.A. tid), og de kørte da på stræk¬ 
ningen mellem byerne Maduna og Mundra- 
billa i Western A ustralia. De beskrev det se¬ 
te som et usædvanlig kraftigt, hvidt lys med 
en gul korona. De fortalte om mærkerne på 
bilens tag og om en slags sort »aske-støv«, 
som bilen var blevet indhyllet i. De var ty¬ 
deligvis blevet meget forskrækkede og var 
synligt rystede over oplevelsen.« 

Politiassistent Trebilcock undersøgte bi¬ 
len og fandt et overfladisk hak i tagets fire 
hjørner, som tilsyneladende var de eneste 
mærker på bilens tag. Bilen var udvendig 
dækket af et fint, gråsort støvlag, noget lig¬ 
nende en hinde af vejstøv på en bil, der 
trænger til at blive vasket. Det samme støv¬ 
lag kunne ses på bilens indvendige betræk. 
Trebilcock undersøgte også de ødelagte 
dæk og talte ligeledes med en rystet fru 
Knowles. 

Undersøgelse af bilen 

Familien Knowles’ bil er en blå Ford AR 
Teistar GL, årgang 1984, automatic sedan 
med forhjulstræk. Den blev undersøgt af 
Keith Basterfield og Ray Brooke den 2. fe¬ 
bruar 1988. Bilen var generelt i god stand, 
men med et splintret bakspejl, som antage¬ 
ligt var ødelagt ved et lettere sammenstød 



Familien Knowles’ bil undersøges. 

Foto: Allan Selby. 


med en kænguru tidligere på turen. Bilen 
havde til dato kørt 102.414 km. Alle fem 
dæk var slangeløse stålradialdæk af typen 
Dunlop Grand Prix P185/75SR14. Det be¬ 
skadigede dæk, som lå i bagagerummet, 
var punkteret langs en linie med de specielle 



stålbånd. Slidbanerne var gode og ca. halvt 
nedslidte. Selve ventilen var væk. 

De omtalte fire mærker i taget var svære 
at få øje på, hvis afstanden var mere end et 
par meter. På tæt hold kunne ses fire mær¬ 
ker, som var små i omkreds og ikke særligt 
dybe. Lakken var stadig intakt i og om¬ 
kring de fire huller. Der var ingen tag¬ 
bagagebærer på bilen. 


Der blev ikke rapporteret nogen elektri¬ 
ske påvirkninger under hændelsen, men bi¬ 
lens elektriske systemer blev alligevel kon¬ 
trolleret, f.eks. alle lys, kontakter, instru¬ 
menter, batteriet, radioen og uret. Det ene¬ 
ste, der var ude af normal funktion, var 
den højre stoplygte. 

Den 2. februar 1988 var der ikke længere 
noget spor af det omtalte sorte støv, hver¬ 
ken ud- eller indvendig. Med til billedet hø- 


Dokument om Domstens-tilfældet 

Tidligt om morgenen den 20. december 1958 er to skåninger, Stig Ryd- 
berg og Hans Gustavsson, på vej til Helsingborg. Nær Domsten ser de 
et lysskær ved vejen. De forlader bilen og møder to blågrå væsner, der 
forsøger at slæbe dem ind i en »flyvende tallerken«. 

Hændelsen ved Domsten får betydning for de to unge mænds liv. Den 
bliver også et kontroversielt indslag i både den svenske og den inter¬ 
nationale ufo-debat. 

Arkivet for Ufo-forskning (AFU) har samlet al tilgængelig dokumentation 
om Domstens-tilfældet. Materialet offentliggøres nu for første gang i 
sin helhed i et hæfte på ca. 100 sider. Journalisten Glas Svahn sammen¬ 
fatter de mange breve, artikler, avisudklip og en nyligt frigivet politi¬ 
rapport. Og fremlægger til slut en overraskende forklaring! 

Støt AFUs arbejde ved at bestille dit eksemplar nu! 

Ved forudbestilling (senest 15. januar 1989) er prisen 90,00 sv.kr. 

Efter den 15. januar er prisen 105,00 sv.kr. 

Udgivelsestidspunktet: februar 1989. 

Bestilling sker ved at indbetale beløbet til: 

Arkivet for Ufo-forskning (AFU) 
svensk postgiro 49 07 14-3 
Box 11027 
600 11 Norrkoping 
Sverige 

Familien Knowles i »»Channel /((-studiet i Adelaide dagen efter hændelsen. Fra venstre: 
Patrick, Fay, Sean og Wayne. Foto: fsr, June 1 988. 


rer, at bilen blev transporteret fra Mundra- 
billa til Adelaide, dels ved egen kraft, og 
dels med lastbil og fly. Endvidere var bilen 
blevet undersøgt gentagne gange af mange 
forskellige personer. F.eks. den 1. februar 
af Poul Norman fra en anden ufo-organi¬ 
sation, VUFORS, som bl.a. havde støvsu¬ 
get bilen med en special-støvsuger for at ta¬ 
ge nogle prøver. Resultaterne af disse prø¬ 
ver foreligger endnu ikke. Der blev dog 
fundet en sort aflejring på en metalkant ved 
begge forhjul. Sammensætningen af dette 
støvlag var dog lig med konsistensen af 
brændt bremsebelægning. 

Undersøgelse af fysiske spor 

Mens bilen stadig holdt i Wudinna, blev 
den undersøgt af Det australske laborato¬ 
rium for mineralsk Forskning (AMDEL) 
på foranledning af TV-selskabet Channel 
7. 

1 rapporten fra den 29. januar 1988 står 
bl.a.: »Der blev bl.a. taget støv prøver fra 
venstre forhjul, som blev analyseret ved 
hjælp af røntgen og en speciel teknik med 
anvendelse af et spektroskop. Disse analy¬ 
seresultater blev sammenlignet med tilsva¬ 
rende resultater af andre analyser taget af 
støv fra nogle bilers forhjul i Adelaide om¬ 
rådet. Der blev konstateret en større kon¬ 
centration af jernoxid plus mindre mæng¬ 
der af silicone, krystalliseret magnesium og 
kobber. Disse resultatersvarer til indholdet 
af bremsebelægning og bremseskiver. Der 
var ikke spor af noget ukendt materiale i 
disse støv prøver. 

Bilen blev også undersøgt med en trans¬ 
portabel geigertæller. Der blev ikke regi¬ 
streret udsving kraftigere end den alminde¬ 
lige baggrundsstråling. De undersøgte om¬ 
råder var taget, for- og bagsæde samt for¬ 
hjulene. « 

Angående taget står der i rapporten: 
»Der blev observeret tre små mærker i bi¬ 



lens tag, ca. 50 mm i længden og 0,5 mm i 
dybden. Mærkerne bar ikke præg af at væ¬ 
re opstået som følge af et forsøg på at løfte 
bilen op, men nærmere som om et eller an¬ 
det var blevet presset ned mod taget. 

Undersøgelsen afslørede også, at det 
ødelagte dæk havde været punkteret længe, 
og at man alligevel havde kørt på det. Det 
kan ikke udelukkes, at det var det flade 
dæk, der var skyld i lugten, røgen og de vi¬ 
brationer, der blev bemærket under obser¬ 
vationen. « 

Den 20. januar 1988 tog man hos South 
Australian Police Department (SAPD) i 
Ceduna endnu en prøve af støvet. 1 en om¬ 
tale af prøverne den 1. februar gør SAPD 
opmærksom på, at deres prøver ikke blev 
undersøgt, da man havde fået indsamlet for 
lidt støv, og at man højst sandsynligt ville 
overgive sagen til Western Australian Po¬ 
lice Department (WAPD), i hvis område 
hændelsen fandt sted. UFO Research 
(South Australia) forhandler i øjeblikket 
både med SAPD og WAPD om disse prø¬ 
ver. 


Yderligere undersøgelser 

Keith Basterfield og Roy Brooke forsker i 
øjeblikket i denne sag. De forsøger at inter¬ 
viewe den anden lastbilchauffør, dokumen¬ 
tere andre og uafhængige observationer af 
lys i det samme område, finde frem til fø¬ 
reren af bilen med campingvognen og via 
forskellige hypoteser at finde en forklaring 
på hændelsen (f.eks. meteornedfald, »tør« 
torden eller spejling af solen). 

John Auchettl fra VUFORS afslørede i 



Lastbilchauffør Graham Henley befandt sig 
foran familien Knowles bil under den mær¬ 
kelige hændelse. Foto: SUFOI Fotoarkiv. 


marts 1988 udgaven af Australian UFO 
Bulletin, at han og Paul Norman den 25. 
januar 1988 havde interviewet familien 
Knowles i Melbourne. De var også fløjet til 
Adelaide, hvor de havde undersøgt fami¬ 
lien Knowles’ bil den 1. februar. Auchettl 
og Norman har endnu ikke afsløret noget 
om resultaterne af deres undersøgelser, 
men de har antydet, at de har arrangeret 
undersøgelser af vidnerne (lægeundersøgel¬ 
ser, blodprøver, urinprøver, psykiatriske 
undersøgelser og hypnose), samt dyrlæge¬ 
undersøgelser og undersøgelser af blodet på 
vidnernes hund og fotografiske/U V-under- 
søgelser af støvprøverne. 

Mediedækningen 

Massemedierne har været meget interesse¬ 
ret i denne sag. Ray Brooke måtte i løbet af 
48 timer besvare næsten 100 henvendelser 
fra medierne. Den engelske ufo-forsker og 
forfatter Jenne Randles har fortalt, at hun 
har indsamlet 87 avisudklip om Mundra- 
billa-tilfældet, hvilket er det største antal, 
hun nogensinde har samlet i England om en 
enkelt sag. (ACUFOS har også modtaget 
mange henvendelser om sagen fra ufo¬ 
forskere i USA, England og Europa). 

Som forventet har en del af mediedæk¬ 
ningen været unøjagtig og sensationspræ¬ 
get. For eksempel bragte en vesttysk avis 
følgende overskrift: »Æg fra det ydre rum 
ødelægger bil.« 

Måske har det sværeste i denne sag væ¬ 
ret, at mediernes sensationstrang har påvir¬ 
ket den videnskabelige forskning. Via poli¬ 
tiet i Ceduna forsøgte man at arrangere, at 
familien Knowles blev interviewet af UFO 
Research (SA), når den ankom til Adelaide. 
Men historien sivede ud til pressen, og fa¬ 
milien blev stoppet på vejen, og den indgik 
en aftale med TV-stationen Channel 7. 
Derefter blev det helt umuligt at komme i 
nærheden af familien og dens bil. 

Dette »mediecirkus«, der omgav sagen, 

udviklede sig i en meget ugunstig retning, 
hvor man viste bilen frem forskellige ste¬ 
der, og en Hollywood filmproducent, Ar¬ 
thur Spelling, forhandlede angiveligt om 
filmrettighederne til historien! 



Besætningen på en tunfiskerbåd så også et 
mærkeligt lys. Foto; SUFOI Fotoarkiv. 


Andre observationer 

Udover Knowles* observation blev der ind¬ 
rapporteret et utal af andre observationer 
fra Nullabor Plain området. I begyndelsen 
berettede medierne om usædvanlige lys, der 
var blevet set af besætningerne på tunfi¬ 
skerbådene i Great Australian Bight. Ifølge 
et interview med besætningen fra en tun¬ 
fiskerbåd (forskerne har anmodet om en 
afskrift af interviewet), var lyset tilsyne¬ 
ladende ikke det samme lys eller objekt, 
som familien Knowles så. 

De følgende to rapporterer interessante, 
da der her er tale om påvirkninger af biler¬ 
ne. Ceduna-tilfældet fandt sted kun tre ti¬ 
mer før Mundrabilla-tilfældet. 

Formodet CE-2 nær Ceduna den 20. 
januar 1988, kl. 02.40 

En mand, der bor i Burnie, Tasmanien, og 
hans veninde kørte ad Eyre Highway mel¬ 
lem Penong og Ceduna, da han hørte et 
kraftigt bump fra bilens tag. »Først troede 
jeg, at det var gasflasken på bilens tag, men 
denne kunne ikke falde af, da jeg selv hav¬ 
de spændt den fast.« 

Han bemærkede derefter en serie hvide, 
blinkende lys, der kom ned mod jorden i lø¬ 
bet af de næste 15 minutter. Bilen blev sam¬ 
tidig rystet af nogle kraftige vindstød, der 
også bøjede radioantennen, men ellers ikke 
forårsagede nogen skade. Vinden blæste en 
times tid, og de blev skubbet fra side til si¬ 
de, dog uden at de kørte i grøften. »Det var 
lige ved at skræmme livet af mig,« sagde 
han. Han vækkede sin veninde, og de fort¬ 
satte. De stoppede kun for at tanke op. 
(Burnie »Advokate«, den 25. januar 1988. 
Denne observation fandt sted blot 380 km 
borte og ca. 3 timer før Mundrabilla-tilfæl¬ 
det). 

CE-2. Den 14. december 1987 
nær Launceston TAS, kl. 22.30 

Mellem kl. 21.30 og 22.30 kørte en bilfor¬ 


handler i sin Mercedes Benz omkring 31 km 
sydøst for Launceston. Han havde kort be¬ 
mærket nogle lys tidligere, men nu var det 
lige som om noget fløj over hans bil og lan¬ 
dede på vejen foran ham. Bilens lys gik 
ud, og motoren stoppede. Chaufføren trak 
håndbremsen. Det cigarformede objekt var 
4-5 m i diameter, gråt og havde et meget 
kraftigt lys på undersiden. Det lyste så kraf¬ 
tigt, at han fik ondt i øjnene. Den skræmte 
chauffør gemte sig bag et træ, hvor han 
blev dårlig. (Han var også syg dagen efter). 

1 løbet af tre minutter blev bilen skubbet 
ca. 10 m ned ad vejen, selv om håndbrem¬ 
sen var trukket. Bagefter kunne man se 
spor fra dækkene på vejen, ligesom der var 
skuremærker på dækkene. 

En diesel Landcruiser nærmede sig. Dens 
lys gik ud, men dens motor gik ikke i stå. 
Bilforhandleren gik hen til Landcruiseren 
og talte med chaufføren. Ufoet fløj nu mod 
syd i en bue og udsendte en hvislende lyd. 
Asfalten på vejen var smeltet flere steder og 
sprøjtet op på bilen. Forskellige udefiner- 
lige fejl på bilens elektriske system blev se¬ 
nere udbedret. 

Keith Roberts fra TUFOIC har talt med 
hoved vidnet, bilforhandleren. Det har væ¬ 
ret svært at finde det nøjagtige sted på vej¬ 
en, da den er repareret adskillige steder, og 
det er muligt, at de nye skader allerede er 
repareret af det lokale vejvæsen. 

(Keith Roberts fra Tasmanien UFO Investi- 
gation Center og avisudklip. 1 en beretning 
fra Pat Gildea fra VOFORS i MUFON 
UFO Journal nr. 239, den 22. marts 1988, 
står der fejlagtigt, at bilforhandlerens Mer¬ 
cedes Benz blev dækket af en slags sod). □ 


Kilde: 

The Australian Centre for UFO Studies, 
ACUFOS, marts 1988. 


I Forurening i rummet 

I Satellitter og rumaffald bliver somme 
I tider misfortolket som UFO’er, så 
I ufologer deler måske også astronomers 
og rumfartskontorers bekymring for 
de øgede problemer, som de tusinder 
af stykker affald, der kredser om 
Jorden, udgør. De flyvende 
sprængstykker er en trussel mod de 
I eksisterende satellitter, fremtidens 
I bemandede rummissioner, 
rumbaserede teleskoper og 
rumstationer. 

Beregningerne over mængden af 
menneskeskabt skrot i rummet vari¬ 
erer, selv om en repræsentant fra det 
amerikanske flyvevåben sætter det til 
ialt 1,8 miil. kg. For fire år siden 
sporede North American Aerospace 
Defense Command - (NORAD) 40(X) 
objekter »større end en baseball«. 

I Dette tal er i dag vokset til 7000. 

I Andre 40.000 objekter, mellem ært- og 
baseball-størrelsen, og måske 
hundreder af tusinder af mindre 
stykker, formodes også at kredse 
rundt i rummet. □ 

Kilde: ACUFOS Bulletin no. 50, June 
1988/Maj Hedvard 


Astronomi og rumfart 1989 

Tilbud til alle UFO-NYTs læsere 

Fascinerende billeder om astronomi og rumfart! 


Wunder des Weltalls, 28 x 57 cm . 

. DM 25,00 

NASA Space Shuttle, 20 x 26 cm . 

. DM 30,00 

Exploring the Universe, 28 x 36 cm. 

. DM 25,00 

Himmelsjahr 1989 (årbog). 

. DM 16,80 

Space Works (kunst), 42 x 52 cm. 

. DM59,00 

Mondphasen 1989 (plakat), 42 x95cm. 

. DM 29,00 

Fra vores luftfartskatalog 1989 tilbyder vi: 


Warbird Classics Aircraft-WWII-89, 44 x 57 cm. 

. DM 49,00 

Warbird Classics Jets 89, 44 x 57 cm. 

. DM49,00 

Combat Aircraft of WWII-89, 38 x 29 cm. 

. DM 49,00 

Bestil allerede i dag! Og vi sender det bestilte sammen med 

en regning. 

Vi sender gerne vores gratis katalog »Faszination Weltraum 1989«. 

ALB-Geschåftsstelle 


Danzlger Strasse 4 


D-7928 Glengen/Brenz 


Vesttyskland 

AKTIVITETER 


UFOer i Århus 

Af Flemming Rasmussen. 


Den nystiftede Århus UFO-gruppe markerede sig for første 
gang over for offentiigheden ved at invitere aiie ufo-interesse¬ 
rede i Arhus-området tii en ufo-aften på Hovedbibiioteket tirs¬ 
dag den 20. september. Aftenens hovedtaier var SUFOis for¬ 
mand, Torben Birkehoim, som forta ite om det spændende em¬ 
ne nærobservationer. 


Godt hjulpet af de lokale medier og en ud¬ 
stilling i selve biblioteket fandt et par snese 
ufo-interesserede vej til foredragssalen, 
hvorfra stilfærdig rumfartsmusik klingede 
fra højttalerne. Da alle havde fundet en 
plads og fået læst lidt i de omdelte pro¬ 
grammer, tiltrak arrangørerne sig publi¬ 
kums opmærksomhed ved at lade nogle 
strofer af Strauss-melodien »Also Sprach 
Zarathustra« (kendt fra bl.a. filmen »Rum¬ 
rejsen år 2001« og det prisbelønnede børne 
TV-program »Sportsgrenen«) lyde over sa¬ 
lens musikanlæg. 

Da musikken var klinget ud, bød SU¬ 
FOis områdeleder Peter Nørgaard velkom¬ 
men, hvorefter han gav en kort orientering 
om Århus UFO-gruppes arbejde, før han 
introducerede SUFOis formand Torben 
Birkeholm, som fortalte om ufoer tæt på. 
Og hvad er mere tæt på end en nærobser¬ 
vation? 

1 sit udmærkede foredrag gav Torben 
Birkeholm en definition på begrebet UFO 
(uidentificeret flyvende objekt), samtidig 
med at han forklarede publikum, hvad der 
forståsved nærobservationer af 1., 2. og 3. 
grad. Det mest spændende var nok de ek¬ 
sempler, han gav på de forskellige nærob¬ 
servationstyper, alle danske observationer, 
hvor han selv havde stået for efterforsk¬ 
ningen, dog med undtagelse af den sidste, 
en nærobservation af 3. grad (CE-3) fra 
Fyn, hvor SUFOis projektleder i Århus, 
Inge Svane, havde optaget rapport. 

Efter foredraget kunne tilhørerne stille 
spørgsmål, hvilket der var flere, der gjorde. 
Og da en af tilhørerne spurgte, om Torben 
Birkeholm selv havde haft en ufo-observa- 



Peter Nørgaard tegner og fortæller foran et 
opmærksomt publikum den 20. september 
på Hovedbiblioteket i Aarhus. 

tion, fortalte han om en formodet ufo-ob¬ 
servation, han havde haft som barn. 

Efter programmet skulle Peter Nørgaard 
igen på talerstolen efter Torben Birkeholm 
og fortælle om en meget spændende au¬ 
stralsk observation, der fik de store over¬ 
skrifter frem i aviserne i januar i år. Peter 
Nørgaard orienterede på en meget levende 
måde om de foreløbige forskningsresultater 
og lovede at vende tilbage til sagen i et 
kommende nummer af UFO-NYT (se dette 
nummer). 


Tiden går hurtigt, når man er i godt sel¬ 
skab, og pludselig måtte Peter Nørgaard 
takke af, for biblioteket skulle lukke. Men 
alt i alt et arrangement, som Århus UFO- 
gruppe kan være tilfreds med. □ 



SUFOis oplysningsarbejde er efterhånden 
ret omfattende. I de sidste par år har det og¬ 
så omfattet adskillige radioudsendelser i 
de mange lokalradioer rundt omkring i lan¬ 
det. Her er Bo Nielsen (tv.) og Peter Nør¬ 
gaard i studiet hos Lokalradio Hørning. 


1001 BOGTITLER 


Det er næsten som et eventyr at 
dykke ned i vores ca. 1 .(XX) titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 01 71 96 64 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 



Andersen 

Bogservice 

OBSERVATIONER _ 

UFO’er i Argentina 

Ved C. C. Brunckhorst. 

Argentina synes at være et yndet ufo-mål - argentinske ufo¬ 
sagkyndige har endog fundet en geografisk korridor, som ufo¬ 
erne har for vane at følge. 

Her følger en redegørelse for 4 nylige observationer. 


Den 7. februar 1988 meldte beboerne i Bajo 
Hondo Colony i Argentinas Chaco Provins 
til de lokale autoriteter, at der var fundet 
kæmpestore mærkelige hesteskoformede 
aftryk på fodboldbanen ved Skole 269. Det 
største aftryk med en diameter på ca. 15 
meter var placeret midt på banen - 3 mindre 
ud for målområderne. Banegræsset var vis¬ 
net indenfor aftryksområdet. Sporene tages 
som et tegn på en ufo-landing, men samtli¬ 
ge indbyggere i det sparsomt beboede om¬ 
råde var enige om, at der ikke havde været 
tegn på usædvanlig aktivitet. Det lokale po¬ 
liti havde ingen kommentarer. 

Begivenheden vakte en del opmærksom¬ 
hed i Argentina, men endnu inden den var 
ebbet ud, meldte 2 unge brødre, som på cy¬ 
kel var på vej til fiskeri i Paranå-flodens 
kendte fiskeområde »Las Cinco Bocas« 
(»De Fem Munde«), at de havde haft en 
fantastisk ufo-oplevelse. Ved 20-tiden en 
februaraften 1988 havde de observeret et 
ufo i gang med at opsuge flodvand, for de¬ 
refter pludselig at stige og forsvinde. 

En time senere indtraf et ret omfattende, 
lokalt strømsvigt, hvis årsag elværk- 
talsmænd ikke kunne forklare. Strømsvig¬ 
tet varede kun få minutter. 

Ved ottetiden kunne brødrene se et 
stærkt rødt lys nærme sig sydfra over bak¬ 
kerne og mente, at det var et fly, men kon¬ 
kluderede til sidst, at det var et ufo. Det op¬ 
førte sig mærkeligt, skjulte sig bag bakker 
og skovpartier - steg og dalede. Pludselig 
dannede det en meget stærkt lysende rød 
kugle, som belyste hele området. Deres 
hund - Chirolita - gøede 2-3 gange og for¬ 
svandt ind i buskene. 

Brødrenes cykler var lænet op mod 


nogle lavstammede træer langs flodbred¬ 
den. Pludselig opdagede objektet cyklerne, 
og brødrene sværger, at det røde lys gik di¬ 
rekte igennem træstammerne som en rønt¬ 
genstråle. Derefter udsendte objektet et 
hvidt lys, som belyste vandoverfladen cir¬ 
kulært, og opsugede vand fra ca. 10 meters 
højde. Da ufoet forsvandt - begyndte de at 
fiske og opdagede, at flodvandet var ko¬ 
gende hedt. Et af vidnerne oplyste, at un¬ 


der episoden havde han haft stærk hovedpi¬ 
ne og en kildrende fornemmelse i kroppen. 
Argentinske ufo-eksperter anser hændelses¬ 
beretningen for sand. 

Den 17. juli 1987 meldte en lærerinde fra 
Provincial School of Rio Colorado i den ar¬ 
gentinske provins Catamarca, at hun klok¬ 
ken ca. 13.50 fra sin bil havde hørt noget 
meget larmende, der mindede om en kraftig 
haglbyge, der trommede på biltaget. Derpå 
så hun en flyvende genstand, der udsendte 
et meget stærkt lys. Samtidig sagtnede bilen 
farten, og hun kunne tydeligt se genstanden 
forsvinde over horisonten. Kort efter fik 
lærerinden nervesammenbrud. 

Den 21. februar 1988 indtraf en hændelse 
ud for det argentinske badested Miramar - 
nabo til badestedet Mar del Plata i provin¬ 
sen Buenos Aires - som enten var et ufo¬ 
styrt i havet eller en faldende og brændende 
ubemandet ballon. Episoden overværedes 
af talrige turister og lokale beboere, inklu¬ 
sive tilfældigt tilstedeværende repræsentan¬ 
ter for Miramars brandvæsen. 

Genstanden faldt brændende i havet nog¬ 
le kilometer fra kysten, men dukkede igen 
op på overfladen, hvor den lydløst opløstes. 

Tre bemandede gummibåde fra Mira¬ 
mars politi undersøgte nedstyrtningsområ¬ 
det, men fandt hverken oliespor eller vrag¬ 
rester. Imidlertid var der fra Mar del Plata i 
den senere tid opsendt adskillige ubeman¬ 
dede varmluftballoner, og den styrtede ge¬ 
nstand menes derfor at være en sådan, idet 
der ikke var meldt om savnede fly eller heli¬ 
koptere. 

Kilder nævnt i episodernes rækkefølge: 
LRl 235 Balcarce Radio Station, Buenos 
Aires, Argentina, via Telam Agency; dagb¬ 
ladet »La Capital«, 23/2 1988. Mar del Pla¬ 
ta. Argentina. □ 



I det naturskønne Humahuaca pas i Argentinas nordligste provins Jujuy har videnskabs- 
mænd fundet mange forbløffende hulemalerier. Nogle af disse malerier viser menneske¬ 
lignende skikkelser, som på hovedet bærer stråleglorier. Ved siden af skulle der være nogle 
tegninger, som minder om naive gengivelser af vore dages rumskibe. Fortolkningerne er 
mangfoldige. En populær teori går ud på, at tegningerne beviser, at Sydamerikas forhisto¬ 
riske kulturer fik besøg fra rummet. Foto: Den Argentinske Ambassade. 

UFO-TEORIER 


udvalgte kontakter (f.eks. George Adam- 
ski) at vise os vejen til et bedre liv. Der har 
tidligere fundet flere besøg sted. F.eks. på¬ 
står tilhængerne af denne variant, at Jesus 
kom fra Venus og Muhammed fra Jupiter. 


Vi er ikke aiene 

Af Kim Møller Hansen. 


Den mest populære ufo-teori er ekstraterrestrial-hypotesen 
(ETH), også kaldet rumskibs-hypotesen. Den har gennem åre¬ 
ne været genstand for en hed debat. 

Tilhængerne siger, at de mange nærobservationer klart viser, 
at vi får besøg fra rummet. Andre siger, at vi ikke kan finde iøs- 
ningen på nærobservationerne ved at vende blikket mod him¬ 
len. Svarene skal findes her på Jorden. 


Rumskibs-hypotesen har mange 
varianter: 

• Ufoerne er rumskibe fra andre dele af 
universet. De er bemandede med astronau¬ 
ter, som besøgte Jorden i fortiden, hvor de 
gav anledning til legender om Gud, engle 
osv. Religionerne opstod omkring dem, og 
nu besøger »rumguderne« os igen for at 
studere vore fremskridt. 

• Ufoerne kommer fra en fremmed race, 
der udforsker Jorden som et muligt nyt 
hjem, fordi dens eget hjem er ved at blive 
ubeboeligt, da dens sol er ved at dø. De 
mangler ressourcer osv. Hvis denne planet 


er egnet, vil de overtage den med eller uden 
vores accept. 

• Jorden er sat i karantæne og bevogtes af 
en galaktisk politistyrke, som skal sikre, at 
vi ikke bringer resten af solsystemet i fare 
ved at lade atomvåben eksplodere, eller vo¬ 
ver os længere ud i rummet for at udforske 
og erobre. Hvis vi overlever og forbedrer 
vores moral, får vi måske lov til at blive 
medlem af denne klub for ældre og mere 
avancerede civilisationer. 

Ufo-besætningerne forsøger ved hjælp af 


• Mennesket blev sat på Jorden af koloni¬ 
ster fra rummet, enten som en ren race eller 
som en krydsning med en indfødt abe. De 
fremmedes oprindelige bosættelser blev 
ødelagt ved en katastrofe, men deres sam¬ 
fund er omtalt i gamle bøger, kunstværker 
o.lign. Vi er under deres opsyn og be¬ 
handles, som om vi befandt os i en zoolo¬ 
gisk have. Vi kan kun betragte ufoernes ak¬ 
tivitet, men forstår ikke, hvad der ligger 
bag. Ligesom en myre heller ikke forstår 
vores aktiviteter. 

• Ufoerne er i virkeligheden turister, der 
besøger Jorden, akkurat som vi besøger na¬ 
turreservater o.lign. Deres adfærd kan end¬ 
da forklares som naturlig, legesyg og af¬ 
slappet, når de f.eks. forfølger biler og op¬ 
samler jordbundssouvenirs. At de er me¬ 
get optaget af jordiske ting og sager, pas¬ 
ser godt ind i denne sammenhæng. Når vi 
tager til Afrika, er det ikke for at se fabrik¬ 
ker og kraftværker, men for at se lerhytter 
og oksekærrer. Ufo-bølgerne (perioder 
med mange observationer) kunne så fortol¬ 
kes som en slags turistsæson. At de ikke 
kontakter os, kan skyldes et forbud mod at 
indlade sig med indfødte. 

Dette er blot et lille udpluk af de mange 
versioner, der findes af rumskibshypote¬ 
sen. 

Spørgsmålet om tid og rum 

Det største problem ved rumskibs-hypote¬ 
sen er tid og rum. Middelafstanden mellem 
de mere end 100 milliarder stjerner i vores 
galakse. Mælkevejen, er enorm, og rent 
tidsmæssigt ville disse store afstande bety¬ 
de, at rejsetiden ville blive frygtelig lang, 
for ikke at tale om økonomi og teknologi. 

Mange mennesker tror helt ukritisk på 
rumskibshypotesen. Der er ingen proble¬ 
mer med en sådan tro, når blot man ved, at 
det drejer sig om tro og ikke om kends¬ 
gerninger. For på trods af, at der igennem 
de sidste 40 år er blevet undersøgt i tusind¬ 
vis af ufo-rapporter, er der endnu ikke fun¬ 
det et eneste bevis for, at udenjordiske be¬ 
søger Jorden. 

Hvad siger videnskaben? 

De fleste videnskabsmænd afviser hypote¬ 
sen. De kan godt acceptere, at der er mulig¬ 
hed for liv andre steder i Mælkevejen. De 
kan også godt gå med til, at sådanne civili¬ 
sationer kunne være så langt fremme i ud¬ 
viklingen, at de kunne foretage rumrejser. 
Men videnskaben kan ikke acceptere, at de 
udenjordiske besøg skulle finde sted i den 
størrelsesorden, som det fremgår af ufo¬ 
rapporterne. Det store antal ufo-rapporter 
taler faktisk imod teorien. 

Hvis ufo-observationer ikke var så al- 



Den 24. april 1964 så politibetjent LonnieZamora et ægformet fartøj uden for byen Socorro 
i staten New Mexico. Ved siden af fartøjet stod to små væsener i hvide dragter. De steg ind 
i fartøjet, som lettede med et drøn, der fik Zamora til at kaste sig til jorden. - Svindel, af¬ 
prøvning af et hemmeligt fartøj eller besøg fra rummet? 

Hændelsen er nærmere omtalt i UFO-NYT nr. 4/1981. Tegning: Dezso stemoczky 

Fra venstre mod højre: 

Torben Birkeholm (formand), Kim 
Møller Hansen (redaktør, næstfor¬ 
mand) og Ole J. Knudsen (SUFOIs 
Alarmcentral). De to sidstnævnte 
har travlt med at bytte materialer 
m.m. i pausen. Ved disse halvårlige 
møder udnyttes tiden fuldt ud! 


Helt til venstre skimtes Per Andersen (regnskabschef). Dernæst ses Arne S. Pe¬ 
tersen (repræsentant i København), Flemming Rasmussen (næstformand). Bo 
Nielsen (repræsentant i Hasselager) og helt til højre værtinden Inge H. Svane 
(repræsentant i Hjortshøj). 

Foto: Peter Nørgaard. 


mindelige (f.eks. én god rapport hvert tre¬ 
die eller fjerde år), ville videnskaben måske 
tage hypotesen mere alvorligt. Interessant 
nok er dette lige det modsatte af, hvad 
mange ufo-tilhængere mener, da de forsø¬ 
ger at »bevise« rumskibs-hypotesen ved 
hjælp af et stort antal rapporter. 


Foto: Peter Nørgaard. 


Julemand med lysets hastighed 

Det skarpeste angreb på rumskibs-hypote¬ 
sen kommer fra den amerikanske viden¬ 
skabsmand Carl Sagan. Han er astronom 
og eksobiolog, dvs. en videnskabsmand, 
der søger efter beviser for ikke-jordisk liv. 

Carl Sagan siger, at det er mængden af 
rapporter, der taler imod hypotesen om, at 
vi får besøg af ikke-jordiske væsener. Han 
sammenligner rumskibshypotesen med tro¬ 
en på julemanden. Hypotesen om juleman¬ 
den siger, at julemanden hvert år juleaften 
besøger hundreder af millioner hjem over 
hele verden. Lad os nu antage, at juleman¬ 
den er fantastisk hurtig og kun bruger 1 se¬ 
kund i hvert hjem. Så ville det tage ham tre 
år bare at stille sækken med julegaverne 
inden for døren i 100 millioner hjem. Også 
selv om hans rensdyr kunne rejse med lysets 
hastighed, ville dette sæsonjob vare tre år, 
og altså ikke blot nogle få timer juleaften. 

Dette er et eksempel på, hvordan man 
kan afprøve en hypotese. Man undersøger 
selve hypotesen ved at opstille enkle an¬ 
tagelser, og når frem til et resultat, der 
modsiger hypotesen, som derfor ikke kan 
holde. 

Trods mange modargumenter har rum¬ 
skibshypotesen en stor tiltrækningskraft og 
stadig mange tilhængere. Den kan stadig 
bringe sindene i kog og give næring til fan¬ 
tasien ... □ 


Den 18. januar 1967 så den 9-årige Jesper dette fartøj med passagerer ved Overby ved Sjæl¬ 
lands Odde. Var det et udslag af barnlig fantasi, en hallucination eller besøg fra rummet? 
Hændelsen er nærmere omtalt i UFO-NYT nr. 1/1964. Tegning: oezso stemoczky. 


SUFOIs Repræsentantskabsmøde 

Den 17.-18. september 1988 blev det halvårlige repræsentantskabs¬ 
møde afholdt i Hjortshøj ved Århus hos Inge Svane. Som sædvanlig 
foregik mødet i en hyggelig og afslappet atmosfære. Dagsordenen var 
som sædvanlig lang, og et af de tunge punkter var selvfølgelig økono¬ 
mien. Det er enhver forenings hovedpine at få økonomien til at hænge 
sammen. SUFOIs problem har i mange år været, at vi gerne ville udgive 
et godt og veludstyret medlemsblad samtidig med alle de andre 
ressourcekrævende aktiviteter. Og det er svært. Men en fornuftig 
økonomisk styring, omlægning af bladets udstyr samt læsernes støtte 
er medvirkende årsager til, at økonomien ser langt bedre ud nu end for 
bare to år siden. Efter godkendelse af foreningens regnskab og en lang 
og konstruktiv diskussion om UFO-NYT redegjorde hvert repræsentant¬ 
skabsmedlem for arbejdet i det forløbne halvår og planerne for det 
kommende halvår. 

Der blev også snakket om ufoer! Torben Birkeholm redegjorde for 
undersøgelserne i forbindelse med videofilmen fra Lyngby. Det gav 
anledning til mange konstruktive forslag til sagens videre efterforsk¬ 
ning. (Se i øvrigt lederen side 3). 


Medlemsmøder 

Er du interesseret i at deltage i et 
medlemsmøde? Sa kontakt SUFOIs 
lokale repræsentant. 
Adressen star pa side 3. 


UFO-NYT 4/88 19 

























NOTITSER _ 

KORT FORTALT 


Vildmand 

Forskere på jagt efter en mystisk 
»vildmand« i det centrale Kina har - 
efter at have undersøgt tusindvis af 
hårlokker - slået fast, at væsenet 
eksisterer og er et menneskelignende 
pattedyr, der hverken er menneske, 
abe eller bjørn. Kinesere har berettet 
om adskillige af de besynderlige rød¬ 
hårede væsener i Shennongjia-bjergene 
- høje, behårede, hurtigløbende og i 
stand til at grine - men det er aldrig 
lykkedes at fange nogen. Der er tale 
om et hidtil ukendt, højtudviklet 
pattedyr, der muligvis er i familie med 
den legendariske »afskyelige snemand« 
fra Himalaya. □ 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed forat undersøge 
nærmere. red. 


Svensker bjærgede 

tallerken... 

ved Bermudaøerne 

Følgende historie er sakset fra det 
amerikanske tallerken-kult blad »Solar 
Space-Letter«, som ikke er bange for 
at bringe en god historie. 

Historien er gengivet med kommen¬ 
tarer fra vores svenske kolleger i 
»Arkivet for UFO-forskning«. (AFU). 

Et internationalt forskerhold bjærgede 
i september 1987 i al hemmelighed en 
90 fods tallerken fra bunden af 
Bermuda-trekanten. Det er sandt, for 
det blev fortalt på en pressekonference 
i Belgien af en vis dr. Hugo Pirsoul. 
Det har også stået sort på hvidt i et 
pålideligt amerikansk blad, vi tror, at 
det var National Examiner eller 
Weekly World News. Hvilket spiller 
vel ingen rolle, hovedsagen er, at det 
har stået et sted, eller hvad... ? 
Artiklen er i hvert fald skrevet af 
Patricia Wadsworth - hende kender I 
vel som en pålidelig journalist? 

Fartøjer og besætninger fra Sverige, 
England, Frankrig, Grækenland og 
New Zealand deltog i bjærgningen af 
genstanden, som blev opdaget i juli 
1987. Rygterne siger, at tallerkenen nu 
befinder sig på fast grund og under¬ 
søges enten i Storbritannien eller 
Sverige, hvilket desværre er ret 
usikkert. (Man kan jo ikke få alt at 
vide her i verden). Man fandt ingen lig 
i ufoet, som opgives at være mindst 


1.000 år gammelt, hvorfor man ser en 
sammenhæng med de gamle legender 
om Atlantis (?). 

En svensk myndighedsperson affær¬ 
diger det hele i en typisk konklusion: 
»It is very routine business. We have 
been doing sweep like this for years.« 
Ja, jo, svenskerne kan den kunst at 
afvise alt! Først ubådene, så alle 
rygterne om Palme-mordet, siden 
våbensmuglingerne og nu oven i købet 
dette! Stod der i »Solar Space-Letter« 
marts/april 1988 udgaven. □ 

Ki Ide: FU New sletter nr. 31. /fr. 



Kilde: 

Dagspressen, 6. august 1988. 

Meteor dræber gås 

Førergåsen i en flok canadiske gæs 
styrtede pludselig ned i et gult lysglimt. 
Det formodes, at den blev ramt af et 
meteor. »Det så ud, som om en laser¬ 
stråle ramte den - fuglen døde 
pludselig, mens den fløj,« sagde den 
2I-årige landmand Duncan Tesloss fra 
Polebrooke, Northants. Han kørte 
med sin traktor på en nærliggende 
mark. Gåsen, der havde et hul i 
ryggen og to i brystet, blev lagt i en 
dybfryser, så den senere kan 
undersøges videnskabeligt. □ 


Kilde: 

Fortean Times nr. 50. 

96 Mansf ield Rd, 

London NIV3 2HX, UK /fr. 


Ufo’er og naturkatastrofer 

Den sydamerikanske republik Colom¬ 
bia har som bekendt været plaget af 
politiske stridigheder, store narkotika¬ 
problemer samt naturkatastrofer inkl. 
jordskælv. 

Den 27/9 1987 løsnede 30.000 
kubikmeter vand, mudder og klippe 
sig fra bjerget Pan de Aziicar’s 
(Sukkertoppens) øverste del og 
styrtede ned over landsbyen Las Tinas 
længere nede ad bjergsiden. Antallet 
af omkomne er umuligt at fastsætte, 
men der gættes på mellem 250 og 300. 

Indledningsvis kunne geologer ikke 
finde nogen årsag til jordskredet, men 
talrige vidner så en kæmpemæssig 
lyseksplosion over bjergtoppen, lige 
inden skredet begyndte. 

Lysintensiteten var så stærk, at enkelte 
vidner blev blindede. 

Umiddelbart inden skredet 
begyndte, hørte enkelte vidner en lyd 


som fra en fjern maskine - og tanken 
om, at katastrofen skyldtes ufo¬ 
aktivitet, kom hurtigt. 

Tilsvarende lyseksplosioner er set 
ved naturkatastrofer i Mexico og 
Brasilien, hvor ufoer igen kom på 
listen over mulige årsager. 

Men det er redaktionens opfattelse, 
at de omtalte lyseksplosioner skyldes 
jordforskydning (sprækkedannelser) i 
katastrofeområdet, som frigjorde store 
kvanta letantændelige gasarter, der 
dannede en sky over området og 
detonerede ved gnistdannelse fra 
jordlagsbevægelse eller ved kontakt 
med højtemperaturgasser. 

Ufo-aktivitet må følgelig i dette 
tilfælde anses for science fiction¬ 
tænkning. 

Kilde: Tidsskriftet »Radiolandia 2000«, 
sept. 1987. Buenos Aires. 

Dinosaurus eventyr 

Roy Mackal håber på, at tredie gang 
bliver lykkens gang, når han tager til 
Afrika for at lede efter dinosaurer. 

To gange tidligere har biologen fra 
University of Chicago ledt i 
afsidesliggende egne af Congo efter de 
væsener, de indfødte kalder Mokele 
M'bembe. Det 6 til 9 m lange dyr, 
som efter øjenvidnernes beskrivelse 
kan sammenlignes med en 
brontosaurus, siges at sætte tre-kloede 
aftryk på størrelse med en stegepande. 
Mackals nyeste forsøg, som finder sted 
tidligt i 1988, er hans mest udførlige. 
Denne 90 dages 40 personers 
ekspedition, der forventes at komme 
til at koste seks millioner dollars, 
financieres af Dawn Star Productions 
og en gruppe investorer, der håber på 
at tjene penge på de film og videos, 
som ekspeditionen tager. □ 

Kilde: Strange Magazine nr. 2/88. 

En forhistorisk fiyvende 
øgle 

Et brev til avisen Ethnos (National) 
den 9. juli 1987 beskrev en usædvanlig 
og frygtindgydende hændelse, som 
fandt sted på øen Kreta engang i 
sommeren 1986. Det var 
i Asteroussia bjergene på Vestkreta. 

Tre unge mennesker, Nikolas 
Sfakianakis, Nikolas Chalkidakis og 
Mannolis Calaitzis var på jagt nær en 
lille flod i Asteroussia bjergene. En 
morgen kl. 08.30 hørte de en underlig 
lyd, ligesom basken af fuglevinger. Til 
at begynde med kunne de ikke fastslå, 
hvad det var, og de ofrede ikke lyden 
megen opmærksomhed. 

Pludselig stod de ansigt til ansigt med 
noget helt utroligt - en stor, mørkegrå 
fugl, der fløj meget lavt og langsomt. 
Dens vinger var ikke som en 
almindelig fugls, men syntes at bestå 
af membraner, så den nærmest 
lignede en kæmpeflagermus. 


Dyret havde store, skarpe klør. Dets 
næb lignede en pelikans, og dets 
vinger havde fingerlignende 
anordninger. Fuglen fløj ind i 
Asteroussia bjergene, og de betragtede 
den, indtil den forsvandt. 

Efter observationen holdt de mund 
med, hvad de havde set af frygt for 
latterliggørelse. Efter at have 
gennempløjet adskillige bøger, fandt 
de ud af, at den gigantiske fugl, de 
havde set, lignede den forhistoriske 
flyvende øgle Pterodactyl ret så meget - 
en kendsgerning, der rystede dem, da 
Pterodactyl højst sandsynligt uddøde 
for mange millioner år siden. 

Denne beretning bringer Charles Forts 
rapporter om de nordamerikanske 
indianeres legende om tordenfuglen ind 
i hukommelsen. □ 

Kilde: Strange Magazine nr. 2/88. 



Læsetip: 

Lars Thomas: Fantasi og virkelighed 
i naturen. (Liberdan, 1987). 


Ualmindeligt flyvende 
objekt 

Jim Blum og hans forældre så et ufo 
svæve over byen Chardon kl. 13.00 
lørdag den 1. august 1987, men det 
var helt sikkert ikke et normalt ufo. 
Det lignede en sværm af adskillige 
sølvfarvede, ballon-lignende tingester, 
meget lig dykkerklokker, med et rødt 
reb, hvori der hang to cylindre, 
hængende ned. 

Jim fortalte: »Vi troede først, at det 
var en faldskærmsudspringer.« Så 
kaldte de på en nabo, Arnold Melby, 
som også kunne se tingesten, og 
familien Blum kom snart til den 
konklusion, at det måtte være noget 
helt andet. 

Hverken på Wright-Patterson Air 
Force Base, hos National Weather 
Service, hos NASA eller hos 
kystvagten kunne man give en 
forklaring, ligesom man heller ikke fik 
andre rapporter om objektet. Ikke 
engang folk i Holden Arborerum, hvor 
det efter sigende dalede ned, 
rapporterede at have set det. En 
talsmand for FAA i Cleveland 
Hopkins International Airport sagde, 
at i den højde (ca. 450 m over jorden), 
hvor det var set, kunne end ikke 
radaren registrere det. □ 

Kilde: Strange Magazine nr. 2/88. 


Stor-foden set igen 

Fire arbejdere ved et oliefelt har set 
Sasquatchen - et stort, behåret, 
menneskelignende væsen, meget lig en 
bigfoot - i den vestcanadiske provins 
Alberta. Hændelsen fandt sted nær 
Tumbler Ridge i marts 1987. 

De fire mænd mente, at væsenet - som 
de sagde var 2,10 til 2,40 m højt og 
må have v^jet omkring 160 kg - måtte 
være kommet frem af nysgerrighed, da 
det hørte støjen fra deres maskiner. 

Da de fik øje på Sasquatchen, stod 
den og betragtede dem ca. 300 m 
borte. 

En af arbejderne sagde, at væsenet 
derefter løb tværs over vejen og 
gennem et krat. Det bevægede sig 
oprejst som et menneske og med 
meget lange skridt. Mændene så 
væsenet fire gange i løbet af de næste 
30 minutter. 

»Hver gang denne tingest opdagede, at 
vi så den, løb den væk,« sagde en af 
arbejderne. »Denne tingest kunne 
virkelig flytte sig. Han løb næsten lige 
så hurtigt som en hjort.« 

Da mændene vendte tilbage til det 
afsidesliggende sted den næste dag, 
fandt de nogle spor »i overstørrelse« i 
sneen. Andre spor lod antyde, at 
væsenet havde knælet i sneen og 
efterladt et V-formet aftryk, hvor dets 
fødder var samlet og knæene adskilte. 
Det fik en Sasquatch-forsker til at 
bemærke: »Et menneske kan ikke få 
sine knæ 90 cm fra hinanden lige 
meget, hvor stort det end er.« 

★ ★ ★ 

En betjent fra U.S. Forest Service 
påstod i april 1987, at han havde set 
nogle lokker hår og nogle fodspor fra 
en bigfoot i Blue Mountains i staten 
Washington. 

Betjenten, Paul Freeman, siger, at 
fodsporene kunne ses over en 
strækning på over 1,2 km, ca. 30 km 
sydøst for Walla Walla. 

Grover Krantz, professor i antropologi 
ved Washington State University og en 
meget kendt bigfoot-forsker, siger, at 
fodsporene er »nogle af de bedste, jeg 
nogensinde har set.« Krantz siger 
også, at han er »nogenlunde sikker på, 
at hårene er ægte.« 

if if if 

Lørdag den 28. marts 1987 
kl. 23.00 så en ung kvinde, der bor 
nær Colonial Beach, Virginia, ud af sit 
køkkenvindue, og i lyset fra carporten 
så hun et meget kraftigt, 2,10 m højt, 
behåret væsen stående på to ben ca. 40 
m fra huset. Denne observation er den 
seneste af 10 observationer, der har 
fundet sted i det stille Potomac- 
område siden juni 1985. 

Den 11. april 1987 gennemsøgte et 

forskningshold området og fandt nogle 
usædvanlige hårlokker. Disse 
undersøges nu af antropologen dr. 
Vaughn Bryant Jr. □ 

Kilde: Strange Magazin nr. 1/88. /fr. 

Læsetips: 

Alan Landsburg: Monstre (Bogan, 1979). 
Kim Møller Hansen: Den afskyelige Sne¬ 
mand (Gyldendal, 1988). 


Identificeret falsk objekt 

1 september 1979 var Center for UFO 
Studies i Evanston, Illinois, involveret 
i undersøgelsen af et formodet 
ufolandingsspor i Lake City, 
Minnesota, i samarbejde med sheriffen 
i Wabasha County og en landings¬ 
repræsentant. Genstanden for deres 
undersøgelser - to brændte, cirkulære 
aftryk i en kornmark, der tilhører 
Curtis Olson - var fortsat et stort 
mysterium. 

I april 1987 påstod David Olson, onkel 
til ham, der oprindelig opdagede 
mærkerne, at han havde lavet dem 
som en practical joke med bl.a. en 
pælehulsstamper. Han indrømmede 
også, at grunden til, at han ikke havde 
tilstået tidligere, var, at hans lille spøg 
havde skabt så stor opmærksomhed, 
at han frygtede vreden fra dem, han 
havde irriteret. 

Nevøen bestred onklens forklaring ved 
at sige »Vi havde eksperter derude^ der 
sagde, at det ikke kunne have været en 
spøg.« Han fortæller også, at den 
kraft, der var nødvendig for at lave 
fonomenet, ville have krævet mere end 
en uge for en person, der kun var 
udstyret med en pælehulsstamper. 

□ 

Kilde: Strange Magazine nr. 2/88. 


Hvem spøger på 
sygehuset? 

Er det ET (eller ALF), der sniger sig 
omkring om natten på sygehuset i 
Eskilstuna? For et års tid siden 
begyndte der at cirkulere rygter om, at 
et mystisk væsen sneg sig omkring og 
forskrækkede personalet. Det fik 
navnet »gåckande skuggan«, fordi det 
forsvandt lige så pludseligt, som det 
dukkede op. På trods af alle de 
mystiske rapporter om det natlige 
fænomen er sygehusets ledelse 
skeptisk. Det mærkelige er, at det, der 
tydeligvis er en mandsperson, i 
perioder de seneste år har skræmt folk 
på sygehuset. 

Kilde: Aftonbladet, 9. juni 1987. /fr 


støjende spøgelser 

En ældre bygning har ofte en meget 
indviklet historie, som forfølger den. 
Bygget som et bordel i 1899 og under 
forbudet kendt som Risko Brothers 
Soft Drink Emperium, er White Eagle 
Cafe i Portland, Oregon, hjem for en 
mangfoldighed af spøgelser; få af dem 
er venligsindede. 

For kort tid siden blev en servitrice 
skubbet ned ad kældertrappen - af 
noget usynligt. Selv stedets nuværende 
ejer, Chuck Hughes, har en gang haft 
en forvirrende oplevelse på den meget 
lidt benyttede anden sal, da han 
undersøgte en kvindes hulken i den 
anden ende af gangen, hvor han var ved 
at fjerne en lås på en gammel dør. Da 
han nærmede sig det grædende, blev 
der stille. Da han ikke kunne finde ud 
af, hvor støjen kom fra, blev han 



»Den brune dame« - et berømt spøgelse 
fotograferet på trappen i Raynham Hall i 
England i 1936. Foto: SUFOI Fotoarkiv. 


bange og løb hurtigt ned på første sal. 
Han blev dog nysgerrig og gik uden 
for huset, som han så betragtede fra 
den anden side af gaden. Det, han så i 
et vindue i øverste etage, lod sig ikke 
umiddelbart identificere, men det 
lignede lige så meget en tåre som et 
menneske. Da han gik om og 
betragtede husets bagside, kunne han i 
et af de øverste vinduer se noget 
lignende. 

Et andet af stedets berygtede spøgelser 
er identificeret som Sam, en ansat hos 
en af kroens tidligere ejere, hvis 
værelse låser sig selv igen, efter at man 
har låst det op, men også andre 

forskellige væseners lyde og stemmer 
er hørt. 

I dag har Hughes fundet sig i deres 
tilstedeværelse og skruer blot op for 
lyden på sit TV-apparat, når de bliver 
for støjende. □ 

Kilde: Magazine nr. 1/88. 

Læsetip: 

Poul Fersling: Mystikkens verden 
(Politiken,1986) 

Spøgelses-forskning 

Undersøgelsen af mærkelige 
fænomener gør store fremskridt på 
West Georgia College (en del af 
University System of Georgia), hvor 
man under det psykologiske fakultet 
har startet et parapsykologisk 
program. William G. Roil, Raymond 
Moody og lederen af det psykologiske 
fakultet Mike Arons, er blandt de 
personer, der er beskæftiget med dette 
program, hvor også Parapsychological 
Service Institute Inc. er med. 

En af deres seneste undersøgelser 
drejede sig om en kvinde fra Atlanta, 
der påstod, at hendes hus var besat. 
Roli har en formodning om, at 
»spøgelset« faktisk har en »anden 
personlighed« dannet af kvindens 
ønske om at have sin mand (hvis 
arbejde ofte fører ham bort fra 
hjemmet) hjemme hos sig. 

Roil mener yderligere, at spøgelsets 
nærværelse »synes at være som en 
vågen drøm, der også kan ses af 
andre«. Han afviser dog ikke den 
mulighed, at fænomenet kan være et 
traditionelt spøgelse, der muligvis 
daterer sig tilbage til tidligere tider. 
Undersøgelser som den ovenfor 
nævnte, tilføjer han, bidrager til at 
sætte den slags fænomener i 
forbindelse med hjernens og 
nervesystemets kendte funktioner. 

Der er andre, der undersøger 
mulighederne for kontakt med afdøde. 
Pastor Greeley, romersk-katolsk præst 
og best-seller forfatter, har været med 
til at foretage to undersøgelser af 
menneskers møde med det 
paranormale. 40% af de adspurgte i 
1985-undersøgelsen påstod, at de 
havde haft kontakt med afdøde, mod 
25% i en undersøgelse i 1972. 

Greeley mener, at denne stigning 
skyldes mindre modstand mod at tale 
om sådanne oplevelser. Undersøgelsen 
afslørede, at personer lige nær de 20 år 
og ældre mennesker talte mere åbent 
om, at det var sket for dem, end 
personer i de andre aldersgrupper. 
Greeley, der hverken siger, han tror 
eller ikke tror på fænomenet, siger: 

»De så dem ikke på en tåget, 
spøgelsesagtig måde. De så dem 
bare.« □ 

Kilde: Strange Magazine nr. 1/88. 


Bliv eksamineret 
astrolog/rådgiver 

Uddannelsen omfatter følgende moduler (som også kan tages enkeltvis): 


Beregning, 
opstilling og 
tydning 

20dage 4 

Progressivt 

horoskop 

lOdage 5 

Terapeutisk 

dybdepsykolog. 

tydning 

10 dage 6 

Energetisk 

astrologi 

2 dage 7 

Skygge¬ 

horoskop 

2 dage '' 8 

Synest ri 

2 dage 9 

Måneknuder 

2 dage 10 

Foster og 

Selvets 

Øjebliks¬ 

Astrologisk 

Selv¬ 

Behandler¬ 

Behandler¬ 

fødselsforløb 

horoskop 

astrologi 

livsforløb 

udvikling 

rådgivning 

orientering 

4 dage 11 

2 dage 12 

6 dage 13 

6 dage 14 

14 dage 1 

4 dage 2 

lOdage 3 


Stsaminerede 

terapeut-uddannelser 

med start i efteråret 1988 

Uranus-uddannelserne er de mest seriøse og omfattende. 

Alle uddannelserne er overbygget med personlig udvikling, behandlerrådgivning og behandler¬ 
orientering. Til hver uddannelse er knyttet supplerende fagområder, der har særlig værdi forden spe¬ 


cielle uddannelse. Kurserne er modulopbyggede - kan også tages som enkeltstående kurser. 
Varighed fra I'/: til 4 år, i dagtimer eller på weekendbasis 


• Astrologisk terapeut/ 

• Afspændingsterapeut 

• Ernæringsterapeut 

rådgiver 

• Intuitiv massør 

• Naturlæge 

• Drømme-ogsamtaleterapeut 

• Rebirthing-og åndedræts¬ 

• Zoneterapeut 

• Healer 

terapeut 

• Kinesiolog 


Vita Storborgs 
guidede meditationsbånd 


I. Afstressning 


4. Problemløsning 


Stess af. Lær at bygge ny energi op - og lær at 
finde arbejdsglæden 

2. Helbredelse _ 

Har du problemer med dit helbred, eller føler 
du dig ude af balance, giver Helbredelse en total 
udrensning af dit energisystem og bygger dit 
helbred op igen. 

3. Lær at modtage/lær at være konsekvent 

Er du typen, der gennem livet har ydet alt for 
meget uden at få nok igen, så har du brug for at 
lære at modtage. 


Alle har problemer der tynger og tapper energi. 
Problemløsning er en metode, der gi’r en effek¬ 
tiv ændring af de bagvedliggende negative 
mønstre, der skaber vore problemer og ændrer 
problemerne til vækst. 

5. Livsoverskud _ 

Arbejdspres, psykiske spændinger og meget 
andet kan midlertidigt eller permanent lukke 
f or den energicirkulation, der stimulerer 
seksualitetet og livsoverskud. lO minutters 
øvelse hver dag ef ter båndet af hjælper bl.a. 
dine seksuelle problemer. 


Ring eller skriv 
efter yderligere 
oplysninger: 



Bodil Hjortsvej I4 • 93I0 Vodskov -Telefon 08 29 4144 - 08294214 


Butik Ur3nuS • Nordjyllands størstealtemative boghandel. Sender overalt 


Astrologisk dybdepsykologisk rådgivning og personlighedsanalyse. 
Fremtidsprognoser og dagsprognoser for private og virksomheder. Ansættelser. 
Kurser i virksomhedsudvikling og personlig udvikling. 

Alle formerfor alternativ helbredelse 

Tegning: Stefan Harboe Andersen. 


Kæmpeeigler dræbt af storvildtjægere fra Mars! 

Dette er den opsigtsvækkende overskrift i den amerikanske avis »Weekly World News«. 
Avisen fortæller, at den tjekkoslovakiske arkæolog, Josef M. Travnicek (bosiddende i Brno), til 
det populærvidenskabelige tidsskrift »Discover« har fremsat en ny teori om, hvorfor kæmpe* 
øglerne uddøde. Travnicek mener, at storvildt jægere fra andre planeter besøgte Jorden for 50 
millioner år siden. Her drev de klapjagt på de store dyr. 

Fund i Nordfrankrig af fire hovedskaller og tre projektiler skulle ifølge Travnicek vise, at dyre¬ 
ne blev skudt ned med en type projektiler, som mennesket aldrig har fremstillet. En under¬ 
søgelse af projektilernes sammensætning viser, at de indeholder den samme slags mineraler, 
som den amerikanske rumsonde »Viking 1« fandt på Mars. Travnicek mener derfor, at stor¬ 
vildtjægerne kom fra Mars, før den blev en død planet. 

Der er i tidens løb fremsat mange teorier om, hvorfor og hvordan kæmpeøglerne uddøde. Men 
dette er godt nok den vildeste teori, som UFO-NYTs hårdt prøvede redaktion har set. Så let 
slipper »Weekly World News« ikke. Vi vil efterforske sagen. Det er vores erfaring, at navne på 
videnskabsmænd opfindes til lejligheden, så gad vide, om det ikke er lige så svært at finde Jo¬ 
sef Travnicek, som det er at finde en levende Tyrannousaurus Rex? 











